sagorsarker/bangla-wikipedia huggingface dataset:
ঋষ্যশৃঙ্গ

ঋষ্যশৃঙ্গ হিন্দু-বৌদ্ধ পুরাণে বর্ণিত চরিত্র, যার হরিণের শিং ছিলো।
ঋষ্যশৃঙ্গ অতি বিখ্যাত ঋষি। ইনি কশ্যপের পৌত্র এবং বিভাণ্ডক মুনির পুত্র। ঋষ্যশৃঙ্গ পিতার সঙ্গে বনে বাস করতেন এবং মুখ্য ও গৌণ-দুই প্রকারেই ব্রহ্মচর্য পালন করতেন।
অমোঘবীর্য, ব্রহ্মার তুল্য তেজস্বী, মহর্ষি বিভাণ্ডক অত্যন্ত শুদ্ধচিত্ত হলেও একদিন স্নান করবার সময় উর্বশীকে দেখে কামাসক্ত হলেন। মুনির ঔরসে উর্বশীর গর্ভে ঋষ্যশৃঙ্গ জন্মায়। পুত্রের জন্মের পর উর্বশী স্বর্গে ফিরে গেলে বিভাণ্ডকের মনে খুব ক্রোধ জন্মায়। তাই সে নিজের পুত্রকে নারীদের সংশ্রব থেকে দূরে রাখার জন্য এক নির্জন ও গভীর অরণ্যে প্রবেশ করেন। সেই থেকে ঋষ্যশৃঙ্গ একা বেড়ে ওঠে প্রকৃতির কোলে। ঋষ্যশৃঙ্গ সেইকালেই তপস্যার জন্য জগদ্বিখ্যাত হয়েছিলেন। তিনি জন্মাবধি তাঁর পিতা বিভাণ্ডককেই চিনতেন। এবং আশ্রমব্যতীত বহির্জগতের আর কিছু জানতেন না।
এই একই সময়ে মহারাজ দশরথের মিত্র লোমপাদ (রামায়ণ মতে 'রোমপাদ') অঙ্গদেশে রাজত্ব করতেন। [তিনি কোনো একসময়ে এক ব্রাহ্মণের সঙ্গে মিথ্যাচার করেছিলেন। সেই কারণে ঐ ব্রাহ্মণ  তাঁকে পরিত্যাগ করলেন এবং লোমপাদ তাঁর রাজপুরোহিতের সঙ্গেও খারাপ ব্যবহার করলেন। ফলে দেবরাজ ইন্দ্র তাঁর রাজ্যে বর্ষণ করা বন্ধ করে দিলেন।]
তাঁর রাজ্যে বহুকাল বৃষ্টি না হওয়ায় রাজ্যে শস্য ফলন হচ্ছিল না। তখন রাজা তাঁর মন্ত্রী-অমাত্য দের সঙ্গে পরামর্শ করতে বসলেন। মন্ত্রীরা তাঁকে বললেন, যেহেতু তিনি ব্রাহ্মণ এবং রাজপুরোহিতের সঙ্গে খারাপ ব্যবহার করেছেন, তাই তাঁর রাজ্যে বর্ষণ হয়না। যদি তিনি প্রায়শ্চিত্ত করেন এবং বিভাণ্ডকপুত্র ঋষ্যশৃঙ্গকে নিয়ে আসেন, তবে তাঁর রাজ্যে অবশ্যই বৃষ্টি হবে। কিন্তু মহর্ষি বিভাণ্ডক অতি ক্রোধী ঋষি, তাই কোনো মন্ত্রী বা অমাত্য ঋষ্যশৃঙ্গকে আনতে যেতে চাইলেন না। তখন লোমপাদ একদল বারাঙ্গনাকে পাঠাল ঋষ্যশৃঙ্গকে আনতে।
বারাঙ্গনারা বিভাণ্ডকের আশ্রমে গিয়ে ঋষ্যশৃঙ্গকে প্রলুব্ধ করল। ঋষ্যশৃঙ্গ নারীবিষয়ে কোনো জ্ঞান রাখতেন না। ফলে বণিতারা তাঁকে ছলাকলা ও নানাবিধ বস্তু দ্বারা লুব্ধ করে লোমপাদের রাজ্যে নিয়ে যেতে সমর্থ হলেন। ঋষ্যশৃঙ্গ অঙ্গরাজ্যে প্রবেশ করামাত্র রাজ্যে বর্ষণ শুরু হলো। লোমপাদের উদ্দেশ্য চরিতার্থ হলো। তিনি কৃতজ্ঞচিত্তে ঋষ্যশৃঙ্গের সাথে কন্যা শান্তার[পালিত কন্যা। শান্তাকে জন্ম দিয়েছিলেন রাজা দশরথ] বিবাহ দিলেন।
রামায়ণে বলা হয়েছে, লোমপাদ-ঋষ্যশৃঙ্গ'র ঘটনার বিষয়ে ভগবান সনৎকুমার খষিদের নিকট ভবিষ্যদ্বাণী করেছিলেন।
মন্ত্রী সুমন্ত্রই দশরথকে সনৎকুমারের ভবিষ্যদ্বাণী শুনিয়েছিলেন। সত্যযুগে ভগবান সনৎকুমার ঋষিদের বলেছিলেন যে, অপুত্রক দশরথ ঋষ্যশৃঙ্গকে দিয়ে যজ্ঞ করবে, তার ফলেই দশরথের লোকবিখ্যাত চারপুত্রের জন্ম হবে।
সনৎকুমারের ভবিষ্যদ্বাণী শুনেই দশরথ ঋষ্যশৃঙ্গকে আনবার জন্য লোমপাদের কাছে লোক পাঠালেন। ঋষ্যশৃঙ্গকে নিয়ে যাবার কারণ জেনে নিয়ে লোমপাদ অবিলম্বেই শান্তা-ঋষ্যশৃঙ্গ কে অযোধ্যায় পাঠিয়ে দিলেন। সস্ত্রীক ঋষ্যশৃঙ্গ দশরথের নিকটেই অতিথি হয়ে বাস করতে লাগলেন।
বসন্তকালে সংবৎসর পূর্ণ হলে দশরথ যজ্ঞ করতে বসলেন। যজ্ঞের স্থান ছিল সরযূ নদীর উত্তর তীর। নানাদেশ হতে রাজা-মহারাজা ও ঋষি-মুনিদের
আগমন হলো। ঋষ্যশৃঙ্গ ও অন্যান্য ঋষিরা মন্ত্রের মাধ্যমে ইন্দ্রাদি দেবতাদের আহ্বান করলেন। বেদবিধি অনুসারে আহুতি দিলেন। যজ্ঞের শেষে দশরথ যে দক্ষিণা দিলেন, ঋষ্যশৃঙ্গ ও বশিষ্ট সেই সবগুলো ব্রাহ্মণদের মধ্যে ভাগ করে দিলেন।
অতঃপর ঋষ্যশৃঙ্গ অথর্ববেদের নিয়মানুসারে পুত্রেষ্টি যজ্ঞ করলেন। বিষ্ণুর চারি অংশে দশরথের চারপুত্রের জন্ম হল।
যজ্ঞের শেষে ঋষ্যশৃঙ্গ সস্ত্রীক লোমপাদের রাজ্যে চলে গেলেন। এবং যতদিনে তাঁদের একটি পুত্রের জন্ম হয়, ততদিন সেখানে থেকে তারপর পিতা বিভাণ্ডকের কাছে চলে গেলেন।
লারস আলরিক

লারস আলরিক একজন ড্যানিশ ড্রামার যিনি আমেরিকার জনপ্রিয় ব্যান্ড মেটালিকার প্রতিষ্ঠাতা ও সদস্য। তিনি ডেনমার্কের একটি উচ্চ মধ্যবিত্ত পরিবারে জন্মগ্রহণ করেন। তার পিতা ছিলেন তৎকালীন একজন টেনিস খেলোয়াড়। লারস আলরিক প্রথমে সানফ্রান্সিসকোতে থাকলেও পরে তিনি লস এঞ্জেলস-এ চলে আসেন। টেনিস খেলার পরিবর্তে ড্রামিংকে তিনি তার পেশা হিসেবে বেছে নেন।
১৯৮১ সালে লারস আলরিক স্থানীয় একটি পত্রিকা "দা রিসাইকেলার" এ একটি বিজ্ঞাপন দেন যে একজন ড্রামার জ্যাম করার জন্য অন্যান্য মিউজিশিয়ান খুঁজছে। বিজ্ঞাপনে সাড়া দেন জেমস হেটফিল্ড। এভাবেই মেটালিকা ব্যান্ডটির যাত্রা শুরু হয়। স্লেয়ার এর সাবেক ড্রামার ডেভ লম্বারডো ২০১৪ সালের একটি সাক্ষাৎকারে বলেন, “লারস ছাড়া মেটালিকা ব্যান্ডটি আজকের অবস্থায় আসতে পারতো না।”
হেভি মেটাল সংগীতের বাইরে লারস আলরিক একজন জ্যাজ সংগীতের দারুণ ভক্ত।
মেটালিকা
আসাফউদ্দৌলা

আসফ উদ দৌলা (, ) (২৩ সেপ্টেম্বর ১৭৪৮ – ২১ সেপ্টেম্বর ১৭৯৭) ছিলেন অযোধ্যার নবাব উজির। ১৭৭৫ সালের ২৬ জানুয়ারি থেকে ১৭৯৭ সালের ২১ সেপ্টেম্বর পর্যন্ত তিনি এই পদে ছিলেন।
পিতা সুজাউদ্দৌলা মারা যাওয়ার পর আসাফউদ্দোউলা ২৬ বছর বয়সে নবাব হন।
১৭৭৫ সালে তিনি ফৈজাবাদ থেকে লখনৌয়ে রাজধানী স্থানান্তর করে। বড় ইমামবাড়া এবং আরো অন্যান্য স্থাপনা এখানে গড়ে তোলা হয়।
নবাব আসাফউদ্দৌলা লখনৌয়ে বেশ কিছু স্থাপত্য গড়ে তুলেছেন। এর মধ্যে রয়েছে বড় ইমামবাড়া, আসফি মসজিদ ইত্যাদি। তিনি তার দানশীলতার জন্য খ্যাত ছিলেন।
৬০ ফুট উচু রুমি দারওয়াজা ইস্তানবুলের বাব-ই-হুমায়ুনের আদলে নির্মিত হয়েছিল। এটি দুই সংস্কৃতির মধ্যে বিনিময়ের একটি উদাহরণ।
আসাফউদ্দৌলা ১৭৯৭ সালের ২১ সেপ্টেম্বর মৃত্যুবরণ করেন। তাকে লখনৌয়ের বড় ইমামবাড়ায় দাফন করা হয়।
কারক হ্যামেট

কারক হ্যামেট () আমেরিকার সানফ্রানসিস্কোতে ১৯৬২ সালে জন্মগ্রহণ করেন। তিনি ১৯৮৩ সাল থেকে আমেরিকান হেভি মেটাল ব্যান্ড মেটালিকায় লিড গিটারিস্ট হিসেবে আছেন। মেটালিকায় যোগদানের পূর্বে তিনি ‘এক্সোডাস’ ব্যান্ডের প্রতিষ্ঠাকালীন সদস্য ছিলেন। ২০১৩ সালে আমেরিকান ম্যাগাজিন "রোলিং স্টোন" তাকে সর্বকালের সেরা ১০০ জন গিটারিস্টের ভেতরে ১১ তম স্থানে মনোনীত করেন।
মেটালিকা
বিরজিস কদর

বিরজিস কদর ( ২০ আগস্ট ১৮৪৫– ১৪ আগস্ট ১৮৯৩) ছিলেন ওয়াজেদ আলি শাহর পুত্র এবং আওধের শেষ নবাব।
সিপাহী বিদ্রোহের সময় বিরজিস কদর ব্রিটিশদের বিপক্ষে অবস্থান নিয়েছিলেন।
ব্রিটিশদের হাত থেকে বাঁচার জন্য বিরজিস কদর কাঠমান্ডুতে আশ্রয় নিয়েছিলেন। দামি রত্নের বিনিময়ে জং বাহাদুর রানা তাকে আশ্রয় দেন। কলকাতা ফেরার পূর্বে ইনি ১৮ বছর কাঠমান্ডুতে ছিলেন। তিনি একজন কবিও ছিলেন। কাঠমান্ডুতে তিনি অনেক "তারাহি মাহফিল ই মুশাইরা" বা কবিতা আসরের আয়োজন করেছেন। তৎকালীন লেখক খাজা নাইমউদ্দিন বাদাখশি এসব লিপিবদ্ধ করেছিলেন। ১৯৯৫ সালে অধ্যাপক আবদুর রউফ ও আদিল সরওয়ার নেপালি কাঠমান্ডু থেকে তার "মজলিস ই মুশাইরা" উদ্ধার করেন এবং তা "নেপাল মে উর্দু শাইরি" নামে প্রকাশিত হয়।
পাঞ্জাবি ঘাঘরা

পাঞ্জাবী ঘাঘরা একপ্রকারের পোশাক, যা ভারত ও পাকিস্তানের পাঞ্জাব অঞ্চলের নারীরা পরিধান করে থাকে।
ঘাগরার নিচে সুথান অথবা সালোয়ার পরিধান করা, পাঞ্জাবের ঐতিহ্য। লাহোর এবং পূর্ব পাঞ্জাবে শুধুমাত্র বাইরে যাওয়ার জন্য সুথান অথবা সালোয়ার ব্যবহার করা হত, অথবা কিছু ক্ষেত্রে অন্য গ্রামে যাওয়ার সময় কুর্তা অথবা কুর্তির বদলে চোলি পরিধান করার চল ছিল। প্রথম সন্তানের বিয়ে না হওয়া অবধি পাঞ্জাবী মহিলাদের বৃদ্ধ বয়স পর্যন্ত ঘাগরার নিচে সুথান অথবা সালোয়ার পরার চল ছিল। উৎসব এবং শ্রাদ্ধবাড়িতে ঘাগরা পরে যাওয়ার রীতি ছিল। বর্তমানে বৃদ্ধা মহিলারা এখনও এই পোশাক ব্যবহার করেন এবং বিশেষ অনুষ্ঠানে পরিধান করেন। ইংল্যান্ডে বসবাসকারী বৃদ্ধা পাঞ্জাবী মহিলারা এই ঘাগরার নিচে সালোয়ার অথবা সুথান পরার কথা স্মরণ করতে পারেন।
১৯৬০ সালে এই পাঞ্জাবী ঘাগরা ব্যবহারের ব্যাপী ছিল পশ্চিম এবং পূর্ব পাঞ্জাবের বিভিন্ন অঞ্চল জুড়ে। কিন্তু পরবর্তীকালে, পাঞ্জাবী ঘাগরা তার কৌলিন্য হারিয়ে ফেলে এবং পাঞ্জাবী সালোয়ার সুট জনপ্রিয় হয়ে ওঠে। পূর্ব পাঞ্জাবের কিছু গ্রামাঞ্চলে অন্তোষ্টিক্রিয়াকর্ম উপলক্ষ্যে, পাঞ্জাবী ঘাগরার প্রচলন এখনো আছে। হরিয়ানা, হিমাচল প্রদেশ এবং পশ্চিম পাঞ্জাবের কিছু অংশে এখনো ঘাগরার ব্যবহার দেখা যায়।
লেহেঙ্গা হল ঘাগরার রকমফের এবং ১৮৭৮সালের তথ্য অনুযায়ী এটি তৈরী করা হয় ঘাগরার থেকে উৎকৃষ্ট দ্রব্য দিয়ে। শহরতলি অঞ্চলে লেহেঙ্গা জনপ্রিয় ছিল এবং পাঞ্জাবী কনেরা এই লেহেঙ্গা বিয়েতে ব্যবহার করেন।
ছোট ঝুলের ঘাগরাকে ঘাগরী বলা হয়, যা ঘাগরার মতো পা এর গোড়ালি অবধি লম্বা নয়। এই ঘাগরীর প্রচলন ছিল হরিয়ানা এবং হিমাচল প্রদেশের বিভিন্ন অঞ্চলে, কিন্তু ১৯৬০ সালের সময়কাল থেকে এই পোশাকটি জনপ্রিয়তা লঘু হতে থাকে। পাঞ্জাবে এখনো এই পোশাকের প্রচলন আছে তবে অন্তরমহলে।
লুয়ানচারি হল এক ধরনের পোশাক, যাতে উপরের চোলি এবং নিচের লেহেঙ্গা অংশটি একসাথেই সেলাই করা থাকে। এই ধরনের ঐতিহ্যবাহী পোশাক হিমাচল প্রদেশের গাড্ডিরা ব্যবহার করেন।
ভেসেলিন তোপালভ

ভেসেলিন আলেকজান্দ্রভ তোপালভ (উচ্চারণ ; ; জন্ম: ১৫ মার্চ, ১৯৭৫) রুজ এলাকায় জন্মগ্রহণকারী বিখ্যাত বুলগেরীয় দাবার গ্র্যান্ডমাস্টার। ২০০৫ সালে ফিদে বিশ্ব দাবা চ্যাম্পিয়নশীপ শিরোপা জয়ের মধ্য দিয়ে ফিদে বিশ্ব দাবা চ্যাম্পিয়ন হন তোপালভ। পরের বছর ২০০৬ সালের বিশ্ব দাবা চ্যাম্পিয়নশীপের খেলায় ভ্লাদিমির ক্রামনিকের কাছে শিরোপা হারান তিনি। এছাড়াও ২০০৫ সালে দাবা অস্কার লাভ করেন ভেসেলিন তোপালভ।
বুলগেরিয়ার রুজ এলাকায় তার জন্ম। আট বছর বয়সে তার পিতার কাছে দাবায় হাতেখড়ি ঘটে। শৈশবে তোপালভ বেশ কঠিন পরিস্থিতির মুখোমুখি হন। কিন্তু খুব দ্রুততার সাথে নিজেকে অসাধারণ প্রতিভাসম্পন্ন দাবাড়ুতে পরিণত করে তোলেন। ১২ বছর বয়স থেকে সিলভিও দানাইলভের কাছে প্রশিক্ষণ/পরামর্শকের সম্পর্ক গড়ে তোলেন যা অদ্যাবধি টিকে রয়েছে। দানাইলভ তার শিক্ষক হিসেবে আদর্শ খেলোয়াড়রূপে গড়ে তুলতে সচেষ্ট হন। ফলশ্রুতিতে নিজস্ব কর্মজীবন উৎসর্গ করেন। কানাডীয় গ্র্যান্ডমাস্টার কেভিন স্প্রাগেট এ প্রসঙ্গে লিখেছেন যে, "ডানাইলভ তোপালভকে নিজের অ্যাপার্টমেন্টে নিয়ে যান ও তাকে বলেছিলেন এখন থেকে তুমি এখানে থাকবে এবং এটি তোমার নতুন গৃহ। আমি শুধুমাত্র তোমার প্রশিক্ষক নই, পাশাপাশি তোমার মা ও বাবা। আমি তোমার রাধুঁনী। আমি এমনই একজন যে তোমার কাপড় ধৌত করবে। আমি তোমার যাবতীয় খরচাদি বহন করবো ও প্রতিযোগিতার যাবতীয় খরচ পরিশোধ করব। তার বিনিময়ে তুমি কেবলমাত্র দাবার দিকেই মনোনিবেশ ঘটাবে!'"
১৯৮৯ সালে পুয়ের্তোরিকোর আগুয়াডিলায় অনুষ্ঠিত বিশ্ব অনূর্ধ্ব-১৯ চ্যাম্পিয়নশীপের শিরোপা জয় করেন। এরপর সিঙ্গাপুরে অনুষ্ঠিত ১৯৯০ সালের বিশ্ব অনূর্ধ্ব-১৬ প্রতিযোগিতায় রৌপ্যপদক পান। ১৯৯২ সালে গ্র্যান্ডমাস্টার হন। ১৯৯৪ সালথেকে বুলগেরিয়া জাতীয় দলের নেতৃত্ব দিয়ে আসছেন। ১৯৯৪ সালে মস্কোয় অনুষ্ঠিত নিজস্ব প্রথম দাবা অলিম্পয়াডে বুলগেরিয়া দলকে নেতৃত্ব দিয়ে চতুর্থ স্থানে নিয়ে যান। তন্মধ্যে প্রথম বোর্ডে গ্যারি কাসপারভের বিপক্ষে জয় পান তিনি। পরবর্তী দশ বছরে অনেকগুলো প্রতিযোগিতার শিরোপা পান।
১৯৯৯ সালের কোরাস দাবা প্রতিযোগিতায় ধ্রুপদী বিশ্ব চ্যাম্পিয়ন গ্যারি কাসপারভের কাছে পরাজিত হন। এ খেলাটি দাবার ইতিহাসে অন্যতম সেরা খেলা হিসেবে পরিগণিত হয়। কাসপারভ পরবর্তীতে বলেছিলেন যে, খেলা চলাকালীন তিনি নজর রাখছিলেন। তোপালভ আজ স্মরণীয় খেলা প্রদর্শন করেছেন। এ খেলায় দুইটি দিক রয়েছে। আপনি জানুন ও কি ঘটছে দেখুন। 
১৯৭১ সালে ফিদে কর্তৃক দাবাড়ুদের জন্য প্রবর্তিত র‌্যাঙ্কিং ব্যবস্থায় সর্বমোট ২৭ সপ্তাহ বিশ্বের ১নং স্থানে ছিলেন তিনি। অন্যান্য দাবাড়ুদের সাথে তুলনান্তে বিশেষতঃ গ্যারি কাসপারভ, আনাতোলি কারপভ, ববি ফিশার ও ম্যাগনাস কার্লসেনের পর তার অবস্থান পঞ্চম। এপ্রিল, ২০০৬ সাল থেকে জানুয়ারি, ২০০৭ সাল পর্যন্ত বিশ্বের ১নং দাবাড়ু ছিলেন তিনি। ইলো রেটিংয়ের সর্বোচ্চ ২৮১৩ তোলেন যা কেবলমাত্র গ্যারি কাসপারভ অতিক্রম করেন। পরবর্তীতে ম্যাগনাস কার্লসেন, বিশ্বনাথন আনন্দ, লেভন আরোনিয়ান, ফাবিয়ানো কারুয়ানা ও হিকারু নাকামুরা এ রেটিং অতিক্রম করেন। জুলাই, ২০১৬ সাল পর্যন্ত তার সর্বোচ্চ রেটিং ছিল ২৮১৬ যা জুলাই, ২০১৫ সালে লাভ করেছিলেন। এরফলে ফিদে রেটিংয়ে সর্বকালের সেরাদের তালিকায় তার অবস্থান ষষ্ঠ স্থানে পৌঁছে।
অক্টোবর, ২০০৮ সালে পুনরায় বিশ্বের ১নং স্থানে পৌঁছেন যা আনুষ্ঠানিকভাবে জানুয়ারি, ২০১০ পর্যন্ত স্থায়ী ছিল। কিন্তু কার্লসেনের কাছে স্থানচ্যুত হয়ে ২ নম্বরে চলে যান। জুলাই, ২০১৫ সাল পর্যন্ত ২/৩ নম্বরে যৌথভাবে বিশ্বনাথন আনন্দের সাথে রয়েছেন।
২০১০ সালের বিশ্ব দাবা চ্যাম্পিয়নশীপে বিশ্ব চ্যাম্পিয়ন বিশ্বনাথন আনন্দের প্রতিপক্ষ হন ও ৬/-৫/ ব্যবধানে পরাজিত হয়েছিলেন।
আটচালা

আটচালা হল বঙ্গের মন্দির স্থাপত্যের একটি শৈলী। এটি চতুর্মুখী চারচালা মন্দির স্থাপত্যশৈলীর অনুরূপ। তবে এক্ষেত্রে মূল মন্দিরের উপরিভাগে মূল মন্দিরের একটি ক্ষুদ্রায়তন অণুকৃতি থাকে।
আটচালা স্থাপত্যশৈলীটির একাধিক রূপান্তর লক্ষ্য করা যায়।
আটচালা মন্দির আঠারো ও উনিশ শতকে বাংলায়, বিশেষ করে হুগলি ও হাওড়া জেলার নির্মাণশিল্পী ও পৃষ্ঠপোষকদের মধ্যে জনপ্রিয় হয়ে ওঠে। এই ধারার মন্দির চারচালা মন্দিরেরই অনুরূপ, তবে তার সঙ্গে একটি অতিরিক্ত ক্ষুদ্রাকৃতির ছাদের গঠন জোড়া দিয়ে মন্দিরের উচ্চতা বৃদ্ধি করা হয়। বৃহত্তর আটচালা মন্দিরে সাধারণত তিনটি প্রবেশদ্বার থাকে।
আঠারো শতকে নির্মিত নালন্দায় অবস্থিত রামেশ্বরী মন্দিরের বাইরের দু-পাশের দেওয়াল পোড়ামাটির ফলক দ্বারা অলংকৃত এবং এতে রয়েছে পাঁচটি প্রবেশদ্বার। এছাড়াও আটচালা মন্দিরের অন্যান্য উৎকৃষ্ট দৃষ্টান্ত রয়েছে যশোরের গুঞ্জনাথ শিব মন্দির (১৭৪০), বাগেরহাটের জোড় শিব মন্দির (১৮ শতক) কুমিল্লার চান্দিনার শিব মন্দির (১৯ শতক) প্রভৃতি।
অস্ট্রেলিয়ায় জৈনধর্ম

অস্ট্রেলিয়ায় জৈনধর্ম এই মহাদেশে খ্রিস্টধর্মের অপেক্ষাকৃত পরে এসেছে। অস্ট্রেলিয়ায় চারটি জৈন কেন্দ্র রয়েছে। ২০১৬ সালের জনগণনার প্রতিবেদন অনুযায়ী, অস্ট্রেলিয়ায় জৈনদের মোট সংখ্যা ৪,০৪৭। এঁদের মধ্যে ৩৮ শতাংশ বাস করেন বৃহত্তর সিডনিতে, ৩১ শতাংশ বাস করেন বৃহত্তর মেলবোর্নে এবং ১৫ শতাংশ বাস করেন বৃহত্তর পার্থে। যে রাজ্য ও অঞ্চলগুলিতে জৈন জনসংখ্যার অনুপাত সর্বাধিক সেগুলি হল পশ্চিম অস্ট্রেলিয়া (০.০২৫ শতাংশ) ও ভিক্টোরিয়া (০.০২২ শতাংশ) এবং যে রাজ্য ও অঞ্চলগুলিতে এই অনুপাত সর্বনিম্ন সেগুলি হল কুইনসল্যান্ড (০.০০৬ শতাংশ) ও তাসমানিয়া (০.০০১ শতাংশ)।
জৈনরা সাম্প্রতিক কালে অস্ট্রেলিয়ায় পাড়ি দিয়েছে। সিডনিতে একটি জৈন সমাজ গঠিত হয়েছে।
১৯৭২ সালে ইদি আমিনের নীতির ফলে উগান্ডা থেকে এশীয়রা অন্য দেশে চলে আসেন। এই সময় কিছু জৈনও অস্ট্রেলিয়ায় আসেন বা অন্যত্র চলে যান।
সিডনি, পার্থ, ব্রিসবেন, ক্যানবেরা, অ্যাডিলেড ও মেলবোর্নে একাধিক জৈন কেন্দ্র এবং/অথবা সমাজ প্রতিষ্ঠিত হয়েছে। অধিকাংশ কেন্দ্রেই প্রতিটি জৈন সম্প্রদায়ের মানুষের একসঙ্গে উপাসনার সুযোগ করে দেওয়ার মাধ্যমে জৈন ঐক্যসাধনের ব্যবস্থা রয়েছে। সিডনি ও ক্যানবেরার হিন্দু মন্দিরে প্রথম দুই জৈন তীর্থংকরের মূর্তি প্রতিষ্ঠিত হয়েছিল। সিডনিতেই সিডনি জৈন মণ্ডল নামে জৈনদের প্রথম সমিতি গঠিত হয়। সিডনির অপর একটি জৈন সমিতি হল বীতরাগ জৈন শ্বেতাম্বর সংঘ। এছাড়াও অস্ট্রেলিয়ায় জৈনদের সেবার জন্য একটি সমাজ-পরিচালিত কেন্দ্র রয়েছে, যার নাম "আজ" ("AAJ"; হিন্দিতে এই নামটির অর্থ 'আজ')।
মেগালিথ সমাধি সৌধ

মেগালিথ সমাধি সৌধ বাংলাদেশের সিলেটে অবস্থিত ৩টি বিচ্ছিন্ন পাথুরে সমাধিস্থলের সমষ্টি।
এই স্থানটি সিলেট শহর থেকে ৪১ কিলোমিটার উত্তর-পূর্ব দিকে জৈন্তাপুর নামক স্থানে অবস্থিত।
"মেগালিথিক সৌধ" বলতে এমন একটি স্থানকে নির্দেশ করে যেটি বড় বড় পাথর দ্বারা নির্মিত এবং যা ভূগর্ভস্থ অথবা একটি ঢিপি দ্বারা আবৃত ও সাধারণত দৃশ্যমান দীর্ঘ-সংকীর্ণ পথ (সমাধিতে পৌছানোর জন্য) ও সমাধি নিয়ে গঠিত।
দক্ষিণ পূর্ব রেল

দক্ষিণ পূর্ব রেলওয়ে (সংক্ষেপে SER) ভারতের 19টি রেলওয়ে জোনের মধ্যে অন্যতম। এর সদর দপ্তর গার্ডেন রিচ, পশ্চিমবঙ্গের কলকাতায় অবস্থিত।
এটি পশ্চিমবঙ্গ, ঝাড়খণ্ড ও ওড়িশা রাজ্যে বিস্তৃত। আদ্রা ডিভিশন, চক্রধরপুর ডিভিশন, খড়গপুর ডিভিশন এবং রাঁচি ডিভিশন নিয়ে দক্ষিণ পূর্ব রেলওয়ে জোন গঠিত।
বেঙ্গল নাগপুর রেলওয়ে (বিএনআর) কোম্পানি ১৮৮৭ সালে গঠিত হয়। নাগপুর ছত্তীসগঢ় রেলওয়ে থেকে দায়িত্ব গ্রহণের জন্য এবং লাইনটিকে ব্রডগেজে রূপান্তর করার জন্য। ১৮৮৮ সালে কাজ শেষ হয়। নাগপুর থেকে আসানসোল পর্যন্ত মূল লাইনের সম্প্রসারণ ১৮৯১ সালের মধ্যে শেষ হয়। বিলাসপুরকে উমারিয়া কয়লা খনির সাথে সংযুক্ত করে এমন একটি ১৬১ মাইল শাখা লাইন (২৫৮ কিলোমিটার) নির্মিত হয় এবং উমারিয়া থেকে কাটনি (১৮৯১) পর্যন্ত বিদ্যমান লাইনের সাথে যুক্ত হয়। বিংশ শতাব্দীর শেষের দিকে, কলকাতা-বোম্বে এবং কলকাতা-মাদ্রাজ লাইনের কাজ শেষ হয়। বিংশ শতাব্দীর প্রথমার্ধে বিএনআর লাইনের কাজ ধীরে ধীরে অগ্রসর হয়। ১৯২১ সালে তালচের কয়লাক্ষেত্রগুলি নেরগুন্ডি থেকে শুরু করে একটি রেললাইন দ্বারা সংযুক্ত করা হয়। ১৯৩১ সালে, রায়পুর-বিজয়নগরম লাইন স্থাপন করা হয়, যা পূর্ব উপকূলকে কেন্দ্রীয় প্রদেশের সাথে সংযুক্ত করে। ১৯৩০-এর দশকের শেষের দিকে বিএনআর দেশের বৃহত্তম ন্যারো-গেজ নেটওয়ার্কের মালিক হয়। ১৯৪৪ সালের ১ লা অক্টোবর ব্রিটিশ ভারত সরকার বিএনআর ব্যবস্থাপনা গ্রহণ করে এবং ১৯৫২ সালের ১৪ ই এপ্রিল পর্যন্ত এই নামেই ডাকা অব্যাহত ছিল, ১৯৫৫ সালের ১ আগস্ট, পূর্বতন বেঙ্গল নাগপুর রেলওয়ে অংশটি পৃথক করা হয় এবং একটি নতুন অঞ্চল দক্ষিণ-পূর্ব রেল জোন গঠিত হয়। ১৯৬৭ সালের জুলাই মাসে দক্ষিণ-পূর্ব রেল বাঁকুড়া দোমোদার নদী লাইনের কার্যক্রম শুরু করে। এর পর ২০০৩ সালে এই রেল জোনকে ভেঙ্গে পূর্ব উপকূল রেল ও দক্ষিণ পূর্ব মধ্য রেল জোন গঠন করা হয়। এই রেল জোনের সদর দপ্তর কলকাতার গার্ডেনরিচে অবস্থিত। এই রেল জোনের অধীনে ২৬৩১ কিলোমিটার রেলপথ রয়েছে।
২০০৩ সালের এপ্রিল পর্যন্ত দক্ষিণ-পূর্ব রেলে আটটি বিভাগ ছিল, খড়গপুর, আদ্রা, সম্বলপুর, খুরদা রোড, বিশাখাপত্তনম, চক্রধরপুর, বিলাসপুর এবং নাগপুর। ২০০৩ সালের এপ্রিলে এসইআর থেকে দুটি নতুন অঞ্চল তৈরি করা হয়। ২০০৩ সালের ১ এপ্রিল দক্ষিণ-পূর্ব রেলওয়ের খুরদা রোড, সম্বলপুর এবং বিশাখাপত্তনম বিভাগ নিয়ে গঠিত ইস্ট কোস্ট রেলওয়ে তৈরি করা হয়। ২০০৩ সালের ৫ এপ্রিল দক্ষিণ-পূর্ব রেলওয়ের নাগপুর ও বিলাসপুর বিভাগ নিয়ে গঠিত দক্ষিণ-পূর্ব মধ্য রেলওয়ে এবং একটি নতুন রায়পুর বিভাগ তৈরি করা হয়। ২০০৩ সালের ১৩ ই এপ্রিল এসইআর আদ্রা ও চক্রধরপুর বিভাগকে নতুন রাঁচি বিভাগ গঠনের জন্য পুনর্গঠিত করে। টিকিয়াপাড়া, খড়গপুর ও পাঁশকুড়ায় দক্ষিণ-পূর্ব রেলের একাধিক ইউনিট শেড রয়েছে। বৈদ্যুতিক লোকোমোটিভ শেডগুলি সাঁতরাগাছি, টাটানগর, বোকারো স্টিল সিটি, রৌরকেলা, খড়গপুর এবং বন্ডমুন্ডায় রয়েছে। ডিজেল লোকোমোটিভ শেডগুলি খড়গপুর, বোকারো স্টিল সিটি এবং বন্ডমুন্ডায় অবস্থিত। কোচ রক্ষণাবেক্ষণের ইয়ার্ডটি সাঁতরাগাছিতে রয়েছে। দক্ষিণ পূর্ব রেলওয়ের বড় কারখানাটি খড়গপুরে অবস্থিত।
অজিত পাল সিং

অজিত পাল সিং (অজিতপাল সিং জন্মগ্রহণ এপ্রিল ১, ১৯৪৭) ছিলেন পাঞ্জাবের সংসারপুরেের একজন ভারতীয় পেশাদার হকি খেলোয়াড়।
অজিত পাল সিং অলিম্পিকে, ১৯৬৮ থেকে ১৯৭৬  অবধি, তিনবার ভারতের প্রতিনিধিত্ব করেন। তার মধ্যে প্রথম দুটি অলিম্পিক গেমসে. ব্রোঞ্জ পদক জেতেন। ২০১২ গ্রীষ্মকালীন অলিম্পিকে. তিনি শেফ ডি মিশন হিসাবে নিযুক্ত হন। এই  প্রথমবার একজন খেলোয়াড়কে এই সুযোগ দেওয়া হয়, এর আগে এই সম্মান, রাজনীতিবিদ বা প্রশাসকদের দেওয়া হত। গুরুতর স্পন্ডিলাইটিসেের দরুন  তিনি এটিতে যোগ দিতে পারেন নি।। প্রতি বছর অনূর্ধ্ব ১৬র ছাত্রদের 'মাতা প্রকাশ কৌর' কাপেের জন্য 'সারা ভারত বলবন্ত সিং কাপুর' হকি টুর্নামেন্ট  অনুষ্ঠিত হয়, বর্তমানে তিনি এর অর্গানাইজিং দলের সদস্য। ১৯৯২ সালে  তিনি পদ্মশ্রী সম্মানে  সম্মানিত হন।.
অজিত সিং, ৫ এপ্রিল, ১৯৪৭ সালে  পাঞ্জাবেের জলন্ধর ক্যান্টনমেন্ট এর কাছাকাছি সংসারপুর নামে একটি ছোটো গ্রামে জন্মগ্রহণ করেন, যা ছিল বহু বিখ্যাত হকি তারকাদের জন্মস্থল। বহু আন্তর্জাতিক হকি খেলোয়াড়েের বাড়ি এই গ্রামে ছিল, যাঁরা হকিতে তাদের উল্লেখযোগ্য খেলার দ্বারা ভারতকে গর্বিত করেছেন।
৭/৮ বছরের, বালক অজিতের হকিতে হাতেখড়ি করিয়েছিলেন তার কাকা। তিনি পড়াশোনা জলন্ধর ক্যান্টনমেন্টেের 'ক্যান্টনমেন্ট বোর্ড উচ্চ মাধ্যমিক বিদ্যালয়ে' করেছেন, এবং ১৯৬৩ সালে ১৬ বছর বয়সে পাঞ্জাবের রাজ্য হকি দলের প্রতিনিধিত্ব করেন। খেলা আরম্ভ করার প্রথম দিকে, অজিত পুরো ব্যাক অবস্থানে খেলতেন। ১৯৬৪ সালে তিনি লয়লাপুর খালসা কলেজ, জলন্ধর এ ভর্ত্তি হন এবং সেখানে ৪ বছর থাকাকালীন ৪ বছর, পাঞ্জাব বিশ্ববিদ্যালয় কলেজ টুর্নামেন্টেের  নেতৃত্ব  দেন ও ৩টি টুর্নামেন্টেে জয়লাভ করেন। অজিত পরে ফুলব্যাক অবস্থান থেকে সেন্টার হাফ অবস্থানে খেলতে থাকেন। তিনি ১৯৬৬ সালে পাঞ্জাব বিশ্ববিদ্যালয় হকি দলের অধিনায়ক হন এবং ১৯৬৮ সালে   ভারতীয় বিশ্ববিদ্যালয় হকি দলেের প্রতিনিধিত্ব করেন।
অজিত পাল সিং এর আন্তর্জাতিক হকিতে আত্মপ্রকাশ ১৯৬০ সালে মুম্বইতে একটি টুর্নামেন্টেে। ১৯৬৬ সালের ভারতীয় হকি দলেের যে দলটি জাপান গিয়েছিল সেই দলে তিনি নির্বাচিত হন এবং পরের বছর লন্ডনে অনুষ্ঠিত  প্রাক-অলিম্পিক টুর্নামেন্টেে অংশগ্রহণ করেন।  এছাড়াও তিনি ১৯৬৮ সালে মেক্সিকোতে অলিম্পিক গেমস খেলেন, এবং একটি দুর্দান্ত খেলা প্রদর্শন করেন, যদিও ভারতীয় হকি দল তৃতীয়  স্থানে ছিল।  অজিত ১৯৭০ সালে ভারতীয় হকি দলের হয়ে ব্যাংকক এশিয়ান গেমসে খেলেন। ১৯৭১ সালে সিঙ্গাপুরেে পোস্ট শুয়ান টুর্নামেন্টে ভারতীয় হকি দলের নেতৃত্ব দেন। ১৯৭৪ সালে তেহরান এশিয়ান গেমসে খেলেন। দুটি ক্ষেত্রেই, ভারতীয় দল একটি করে রৌপ্য পদক পায়। ১৯৭২ সালে তিনি দলে থাকাকালীন মিউনিখ অলিম্পিক গেমসেে ভারতীয় দল তৃতীয় স্থানে খেলা শেষ করে, ব্রোঞ্জ পদক লাভ করে। ১৯৭৫ সালে কুয়ালালামপুরেে অনুষ্ঠিত বিশ্ব কাপ হকি টুর্নামেন্টে তার নেতৃত্বে ভারতীয় হকি দল  জয় লাভ করে। ১৯৭৬ সালে মন্ট্রিয়ল অলিম্পিক গেমসে ভারতীয় দল সপ্তম স্থানে খেলা শেষ করে।এরপর, অজিত পাল সিং আন্তর্জাতিক হকি থেকে অবসর গ্রহণ করলেও, তিনি ১৯৮০ সালে করাচিতে চ্যাম্পিয়ন্স ট্রফি টুর্নামেন্টেে শেষবারের মত আন্তর্জাতিক হকিতে অংশগ্রহণ করেন। আন্তর্জাতিক হকি থেকে অবসর গ্রহণের পরও, অজিত বর্ডার সিকিউরিটি ফোর্স (বি এস এফ) দলের হয়ে জাতীয় হকিতে খেলতে থাকেন।
শ্রী চৈতন্য মন্দির, সিলেট

শ্রী চৈতন্য মন্দির বাংলাদেশের সিলেটের গোলাপগঞ্জে অবস্থিত একটি হিন্দু ধর্মালম্বীদের ঐতিহাসিক তীর্থস্থান।
সিলেটের গোলাপগঞ্জের উপজেলার ঢাকা দক্ষিণ ইউনিয়নের মিশ্রপাড়া গ্রামে ভারতীয় উপমহাদেশের বৈষ্ণবসম্প্রদায়ের প্রবর্তক শ্রী চৈতন্য দেবের পৈতৃক নিবাসে মন্দিরটি অবস্থিত; যা হিন্দু ধর্মালম্বীদের নিকট তীর্থস্থান ।
শ্রী চৈতন্য দেবের দাদা শ্রী উপেন্দ্র মিশ্রের বাড়ি ছিল ঢাকা দক্ষিণের মিশ্রপাড়ায় যেখানে তার পিতা শ্রী জগন্নাথ মিশ্র এবং মাতা শচীদেবী বিবাহ পরবর্তী সময়ে বসবাস করতেন। বিবাহের কিছু দিন পর শচীদেবীর গর্ভবতী হলে তার দিদিমা স্বপ্নে দেখেন যে এই সন্তান হচ্ছেন স্বয়ং ভগবান; তবে শচীদেবীর সন্তান যেন অন্যত্র ভূমিষ্ঠ হয়। তাই তিনি শ্রী জগন্নাথ মিশ্র এবং শচীদেবীকে নবদ্বীপে পাঠিয়ে দেন ও বলেন যেন তার নাতি তার সাথে দেখা করতে আসেন। ফলে শ্রী চৈতন্য দিদিমার কথা রক্ষার্থে ঢাকা দক্ষিণে এসেছিলেন।
অষ্টাদশ শতকের মধ্যভাগে তৎকালীন সিলেটের গোলাব রায়ের উদ্যোগে এখানে একটি মন্দির নির্মীত হয়। এটি হিন্দু ধর্মালম্বীদের নিকট একটি ঐতিহাসিক তীর্থস্থান হিসেবে পরিচিত। প্রতিবছর এখানে তীর্থস্থান পরিদর্শনে অসংখ্য পর্যটক আসেন।
শ্রী চৈতন্য মহাপ্রভু তার দিদিমার কথা রক্ষার জন্য ঢাকা দক্ষিণে আসেন এবং সেখানে ২ দিন অবস্থান করেন। যদিও কেউ তথ্য-প্রমাণ দিয়ে বলতে পারেন না যে তিনি ঠিক কবে এখানে এসেছিলেন; তবে ধারণা করা হয় যে সেটি চৈত্র মাসের কোন এক রবিবার ছিলো। তাই প্রতি বছর চৈত্র মাসে তার আগমন উপলক্ষে এখানে উৎসবের আয়োজন করা হয়। মাসব্যাপী চলমান এই উৎসবে মেলা, সংকীর্তন, পূঁজা প্রভৃতির ব্যবস্থা করা হয়।
কয়েক বছর আগে সরকারী উদ্যোগে বিশেষত সিলেট জেলা পরিষদের উদ্যোগে মন্দির সংস্কার করা হয়। এখানে বর্তমানে অতি সুদৃশ্য ৪টি মন্দির রয়েছে।
কামাঠিপুরা

কামাঠিপুরা (অথবা কামাটিপুরা বানানও প্রচলিত) হল মুম্বাই'র বৃহত্তম তথা এশিয়া'র দ্বিতীয় বৃহত্তম পতিতালয় এলাকা। এলাকাটিতে প্রথম বসতী স্থাপন করা হয় ১৭৯৫ সালের পর; যখন বোম্বাইয়ের সপ্তদ্বীপ সংযুক্ত করতে কজওয়ে নির্মিত হয়। প্রাথমিকভাবে স্থানটি লাল বাজার নামে পরিচিত, এবং কামাঠিপুরা নামটি তেলেঙ্গানা রাজ্যের কামাঠিদের (শ্রমিক) নামানুসারে রাখা হয়, যারা কজওয়ে নির্মাণকার্যে নিযুক্ত ছিল। কঠোর পুলিশী কর্মকাণ্ড এবং সরকারের উন্নয়ন নীতির দরুন, ১৯৯০-এর দশকের পর এইডস নির্মূলন করতে যৌনকর্মীদের কামাঠিপুরা থেকে বাইরে যাওয়ায় ও এলাকার যৌনকর্মীদের সংখ্যা কম করতে সাহায্য করে। ১৯৯২ সালে বোম্বাই পৌর নিগম (বিএমসি)-এর হিসেব অনুযায়ী কামাঠিপুরা এলাকাজুড়ে প্রায় ৫০,০০০ যৌনকর্মী ছিল, ২০০৯ সাল পর্যন্ত তা কমিয়ে ১,৬০০তে আনা হয়, পলায়নকৃত যৌনকর্মীদের অনেকে রিয়েল স্টেট ব্যবসার সাথে জুড়ে যায় এবং অনেকে মহারাষ্ট্রের অন্যান্য শহরে পলায়ন করে।>
কামাঠিপুরা এলাকাটি ১৪টি গলিতে বিভক্ত যা যৌনকর্মীদের ভাষাগত ও অঞ্চল অনুযায়ী ভাগ করা হয়েছে। বেশীরভাগ যৌনকর্মী ভারতের অন্য রাজ্য এবং নেপাল থেকে এখানে এসেছে। এই এলাকায় সামান্য মিথষ্ক্রিতা থাকায়, সামাজিক সংগঠন গড়ে তোলার পথে বাঁধা হয়ে দাঁড়িয়েছে।
২০০৭ সালের পৌর নিগম কর্তৃক গণনা অনুযায়ী কামাঠিপুরায় ৫৫,৯৩৬ জন নির্বাচনকারী মতদাতা (ভোটার) আছে, যার মধ্যে ৬,৫০০ জন তেলুগু; বাকিগুলি মারাঠী, দক্ষিণ ভারতীয়, পূর্ব ভারতীয় লোকভুক্ত।
মহামৃত্যুঞ্জয় মন্ত্র

মহামৃত্যুঞ্জয় মন্ত্র (, )
একটি সর্বরোগ হরণকারী মন্ত্র। এই মন্ত্রটি ভগবান মহাদেবকে স্মরণ করে রচিত। এই মন্ত্রটি ঋগ্বেদেও দৃষ্ট হয় আবার এই মন্ত্রটি মার্কণ্ডেয় পুরাণেও দৃষ্ট হয়। এই মন্ত্রটি জপ করলে মানুষ সব অশান্তি, রোগপীড়া ও ব্যাধি থেকে মুক্তিপ্রাপ্ত হয়। নিরাকার মহাদেবই মৃত্যুমুখী প্রাণকে বলপূর্বক জীবদেহে পুনঃপ্রতিষ্ঠিত করেন এবং অপার শান্তিদান করেন। এই মন্ত্রটির সাথে একটি কাহিনী প্রচলিত আছে।
একসময় মহর্ষি মৃকন্ডু এবং তাঁর পত্নী মরুদবতী পুত্রহীন ছিলেন। তাঁরা তপস্যা করে মহাদেবকে সন্তুষ্ট করেন এবং এক পুত্র লাভ করেন যার নাম হলো মার্কণ্ডেয়। কিন্তু মার্কণ্ডেয়ের বাল্যকালেই মৃত্যুযোগ ছিল। অভিজ্ঞ ঋষিদের কথায় বালক মার্কণ্ডেয় শিবলিঙ্গের সামনে মহামৃত্যুঞ্জয় মন্ত্র জপ করতে লাগলেন। যথা সময়ে যমরাজ এলেন। কিন্তু মহাদেবের শরণে আসা প্রাণকে কেই বা হরণ করতে পারে! যমরাজ পরাজিত হয়ে ফিরে গেলেন এবং মার্কণ্ডেয় মহাদেবের বরে দীর্ঘায়ু লাভ করলেন। পরে তিনি মার্কণ্ডেয় পুরাণ রচনা করলেন।
মহামৃত্যুঞ্জয় মন্ত্র হলো:-)
দেবনাগরী লিপিতে:-)
বাংলা লিপিতে:-)
এর অর্থ হলো হে ত্রিনয়ন আমাদের জীবনকে সুগন্ধে ভরিয়ে তোল। সকল বন্ধন থেকে মুক্তি দিয়ে আমাদের মৃত্যু হতে অমৃততে নিয়ে যাও।
হিন্দুরা বিশ্বাস করে যে মন্ত্রটি মানসিক ও শারীরিক স্বাস্থ্যের জন্য উপকারী এবং এটিকে মোক্ষ মন্ত্র বলে মনে করে যা দীর্ঘায়ু ও অমরত্ব প্রদান করে।
অলিম্পিকে ইরান

ইরান প্রথম অলিম্পিক গেমসে অংশগ্রহণ করে ১৯৪৮ সালে, তারপর থেকে প্রতিটি গ্রীষ্মকালীন অলিম্পিক গেমসে ক্রীড়াবিদ পাঠিয়েছে শুধু ১৯৮০ ও ১৯৮৪ গেমস বয়কট করেছিল। এছাড়া ইরান ১৯৫৬ সাল থেকে কিছু শীতকালীন অলিম্পিক গেমসেও অংশগ্রহণ করেছে।
ইরানি ক্রীড়াবিদ হিসাবে ফ্রেদম ম্যালকম প্রথম ১৯০০ অলিম্পিক অংশগ্রহণ করেছিল, তিনি অসিচালনা ইভেন্টে প্রতিদ্বন্দ্বিতা করেছিলেন। ইরানি ক্রীড়াবিদগন মোট ৬০ টি পদক জিতেছে, সবচেয়ে বেশি পদক জিতেছে কুস্তি, ভারোত্তোলন, কায়কোয়ান্দো প্রতিযোগিতায়।
ইরানের জাতীয় অলিম্পিক কমিটি ১৯৪৭ সালে গঠিত হয়।
অলিম্পিকে আয়ারল্যান্ড

আয়ারল্যান্ড গ্রীষ্মকালীন অলিম্পিক গেমস ১৯২৪ সাল থেকে এবং শীতকালীন অলিম্পিক গেমসে ১৯৯২ সাল থেকে অংশগ্রহণ করে আসছে। আয়ারল্যান্ডের জাতীয় অলিম্পিক কমিটি ১৯২২ সালে গঠিত হয়, যখন স্বায়ত্তশাসনের অধিকার লাভ করে এবং প্যারিস অলিম্পিকের জন্য ১৯২৪ সালে আইওসির স্বীকৃতি লাভ করে।
আয়ারল্যান্ডের ক্রীড়াবিদগন সর্বমোট ৫১টি পদক জিতেছে। তারমধ্যে সবচেয়ে বেশি পদক জিতেছে মুষ্টিযুদ্ধে।
ডগলাস অ্যাডামস

ডগলাস নোয়েল অ্যাডামস (১১ মার্চ ১৯৫২ – ১১ মে ২০০১) ছিল একজন ইংরেজ লেখক, চিত্রনাট্যকার, প্রবন্ধকার, কৌতুকপূর্ণ কাহিনী-রচয়িতা, ব্যঙ্গরচয়িতা এবং নাট্যকার।
"দ্য হিটচিকার'স গাইড টু দ্য গ্যালাক্সি" বইটি লেখার জন্য তিনি বিশেষ পরিচিতি লাভ করেন।
জন্ম: ডগলাস নোয়েল অ্যাডামস ১৯৫২ সালের ১১ মার্চ ইংল্যান্ডের ক্যাম্ব্রিজে জন্মগ্রহণ করেন। 
শিক্ষা: তিনি সেন্ট জনস কলেজ, ক্যাম্ব্রিজ থেকে ইংরেজি সাহিত্য পড়েন, যেখানে তিনি নাটক এবং লেখালেখির প্রতি আগ্রহী হন।
কর্মজীবন: 
প্রথম কাজ: ডগলাস অ্যাডামস ক্যারিয়ার শুরু করেন বিভিন্ন রেডিও শো এবং টেলিভিশন প্রোগ্রামে লেখক হিসেবে কাজ করে। তিনি বBC রেডিওতে "Doctor Who" এর জন্য স্ক্রিপ্ট লিখতেন।
হিচহাইকারস গাইড টু দ্য গ্যালাক্সি: ১৯৭৮ সালে তিনি রেডিওর জন্য "The Hitchhiker's Guide to the Galaxy" নামক একটি কমেডি সিরিজ তৈরি করেন। এটি এতটাই জনপ্রিয় হয় যে পরবর্তীতে এটি একটি বই, টেলিভিশন সিরিজ, সিনেমা এবং কম্পিউটার গেমের সিরিজে রূপান্তরিত হয়। প্রথম বইটি ১৯৭৯ সালে প্রকাশিত হয়।
"The Hitchhiker's Guide to the Galaxy" সিরিজ
কাহিনী: সিরিজের কেন্দ্রীয় চরিত্র, আর্থার ডেন্ট, যখন পৃথিবী ধ্বংস হয় তখন তার অ্যাডভেঞ্চার শুরু হয়। সে একটি এলিয়েন, ফোর্ড প্রেফেক্টের সাথে মহাবিশ্বে ভ্রমণ করে। বইটি গ্যাজেটের সাথে একটি গাইডবুক হিসেবে কাজ করে, যা এলিয়েন সংস্কৃতি এবং প্রযুক্তি নিয়ে হাস্যরসাত্মক উপাখ্যান উপস্থাপন করে।
বইয়ের খণ্ড: সিরিজের মূল বইগুলোর মধ্যে রয়েছে:
1. The Hitchhiker's Guide to the Galaxy (1979)
2. The Restaurant at the End of the Universe (1980)
3. Life, the Universe and Everything (1982)
4. So Long, and Thanks for All the Fish (1984)
5. Mostly Harmless (1992)
6. And Another Thing... (2009) (এই খণ্ডটি আরেক লেখক ইঁওন কলফ লিখেছেন)
অন্যান্য কাজ
Dirk Gently's Holistic Detective Agency: ১৯৮৭ সালে প্রকাশিত একটি উপন্যাস, যা একটি অপরাধ তদন্তের কাহিনী এবং একটি হালকা ভৌতিক থিম নিয়ে রচিত।
The Long Dark Tea-Time of the Soul: ১৯৮৮ সালে প্রকাশিত এই উপন্যাসটি Dirk Gently সিরিজের দ্বিতীয় বই।
সাহিত্য শৈলী
হাস্যরস: অ্যাডামসের লেখার স্টাইল খুবই বিশেষ। তার কাজগুলোতে প্রচুর হাস্যরস, ব্যঙ্গাত্মক মন্তব্য, এবং অদ্ভুত পরিস্থিতি দেখা যায়।
বৈজ্ঞানিক কল্পনা: তিনি জীবনের মৌলিক প্রশ্ন ও মহাবিশ্বের রহস্যের উপর বিদ্রূপমূলক আলোকপাত করেন, যা পাঠকদের গভীর চিন্তা করতে উদ্বুদ্ধ করে।
ব্যক্তিগত জীবন
অ্যাডামস সৃষ্টিশীলতার সাথে সাথে পরিবেশ ও প্রাণী সংরক্ষণের জন্যও প্রতিশ্রুতিবদ্ধ ছিলেন। তিনি বিভিন্ন সংস্থার সাথে কাজ করেছেন যা প্রাকৃতিক পরিবেশ রক্ষা এবং প্রাণী সংরক্ষণে সহায়তা করে।
মৃত্যু: ডগলাস অ্যাডামস ২০০১ সালের ১১ মে হৃদরোগে আক্রান্ত হয়ে মারা যান।
কালা নদী

কালা নদী বাংলাদেশের উত্তর-পশ্চিমাঞ্চলের রংপুর ও দিনাজপুর জেলার একটি নদী। নদীটির দৈর্ঘ্য ২১ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৭।
কালা নদীটি দিনাজপুর জেলার পার্বতীপুর উপজেলার হরিরামপুর ইউনিয়ন এলাকায় প্রবহমান ঘিরনাই নদী হতে উৎপত্তি লাভ করেছে। অতঃপর এই নদীর জলধারা একই জেলার নবাবগঞ্জ উপজেলার কোশদহ ইউনিয়ন পর্যন্ত প্রবাহিত হয়ে ঘিরনাই নদীতেই নিপতিত হয়েছে। স্থানীয়ভাবে নদীটি কালনদী নামে পরিচিত। শুকনো মৌসুমে নদীটি প্রায় পুরোপুরি শুকিয়ে যায়। এ সময় নদীর কোলজুড়ে চাষাবাদ করা হয়। পূর্বের তুলনায় এই নদীর প্রবাহ ক্রমশ হ্রাস পাচ্ছে।
হাওড়া–নাগপুর–মুম্বই রেলপথ

হাওড়া–নাগপুর–মুম্বই রেলপথ বা কলকাতা-মুম্বই রেলপথ পূর্ব ভারতের বৃহত্তম মহানগর কলকাতার সঙ্গে মুম্বই মহানগরের সরাসরি সংযোগ ঘটিয়েছে। এই রেলপথের মোট দৈর্ঘ্য হল ১,৯৬৮ কিলোমিটার (১,২২৩ মাইল)। এই রেলপথ ভারত এর পাঁচটি রাজ্য অতিক্রম করেছে। রেলপথটি ১৯০০ সালের যাত্রী পরিবহনের জন্য চালু করা হয়।
১৮৫৩ সালে এই রেলপথের থানের অংশে রেল চলাচল শুরু করে। এর পর ১৮৫৪ সালে কল্যাণ, ১৮৫৭ সালে ভুষাল, ১৮৬০ সালে নাগপুর ও ১৮৬৭ সলের মধ্যে ছত্তিশগড় পর্যন্ত রেলপথ চালু হয়। ১৮৭০ সালে হাওড়া থেকে এলাহাবাদ (বর্তমানে প্রয়াগরাজ) হয়ে মুম্বই রেলপথ চালু হয়। কিন্তু এই পথ ছিল দীর্ঘ। এর পর ১৮৯৯ সালের মধ্যে ছত্তিশগড় থেকে আসানসোল পর্যন্ত রেল চালু হয়। ১৯০০ সালে খড়গপুর-কলাঘাট হয়ে রেলপথটি যুক্ত হয় হাওড়ার সঙ্গে।
এই রেলপথ কয়েকটি বিভাগে বিভক্ত। এইগুলি হল-
হাওড়া-নাগপুর-মুম্বই রেলপথটি পূর্ব থেকে পশ্চিম দিকের ভারতের কেন্দ্রীয় অংশের মধ্যদিয়ে অগ্রসর হয় এবং নিম্ন পশ্চিমবঙ্গের সমভূমি, ছোট নাগপুর মালভূমির দক্ষিণ অংশ, দাক্ষিণাত্য মালভূমি, পশ্চিম ঘাটপর্বত এবং অবশেষে পশ্চিমা উপকূলীয় সমভূমিকে অতিক্রম করে।
এই রেলপথটি একটি "এ শ্রেণীর" রেলপথ। এই রেলপথে ট্রেনের সর্বোচ্চ গতিবেগ ১৬০ কিমি/ঘণ্টা।
অলিম্পিকে কেনিয়া

কেনিয়া প্রথম অলিম্পিক গেমসে অংশগ্রহণ করে ১৯৫৬ সালে। তারপর ১৯৭৬ ও ১৯৮০-তে গেমস বয়কট করা ছাড়া প্রতিটি গ্রীষ্মকালীন অলিম্পিকে অংশগ্রহণ করেছে। কেনিয়া শীতকালীন অলিম্পিক গেমসে ২০০৬ সালে প্রথম অংশগ্রহণ করে। তবে শেষ ২০১০ ও ২০১৪ শীতকালীন গেমসে অংশগ্রহণ করেনি।
কেনীয় ক্রীড়াবিদগন গ্রীষ্মকালীন অলিম্পিকে সর্বমোট ৮৬ পদক জিতেছে এবং সবচেয়ে বেশি পদক জিতেছে দৌড়বাজীতে। শীতকালীন অলিম্পিকে কেনিয়া কোন পদক জিততে পারেনি।
কেনিয়ার জাতীয় অলিম্পিক কমিটি ১৯৫৫ সালে গঠিত হয় এবং একই বছর আইওসির স্বীকৃতি পায়।
শিয়ালদহ দক্ষিণ লাইন

শিয়ালদহ দক্ষিণ লাইন চারটি পরস্পর যুক্ত রেলপথ নিয়ে গঠিত। এটি শিয়ালদহ রেলওয়ে স্টেশন থেকে শুরু করে দক্ষিণ চব্বিশ পরগণা জেলার বিভিন্ন প্রান্তে ছড়িয়ে পড়েছে। এর মোট দৈর্ঘ্য হল । এই রেলপথের চারটি প্রান্তিক রয়েছে। এগুলি হল বজবজ, ক্যানিং, ডায়মন্ড হারবার ও নামখানা।
১৮৬২ সালে প্রথম শিয়ালদহ থেকে ক্যানিং পর্যন্ত ৪৬ কিলোমিটার পথে রেল চালু হয়। এই রেল চালু করে তৎকালীন দক্ষিণ-পূর্ব রেল কোম্পানি। পরে এটি সরকার অধিগ্রহণ করে। প্রথম পর্বে ঘুটিয়ারি শরীফ পর্যন্ত ট্রেন লাইন ছিল এবং ক্যানিং পর্যন্ত একটি লাইন ছিল। এটি ভারতে তৃতীয়তম রেলপথ (মুম্বাই থেকে থানে প্রথম এবং হাওড়া থেকে হুগলি দ্বিতীয়)। বর্তমানে এটি সর্বাধিক ব্যস্ততম রেলপথ। তারপর বহু বছর পর ১৮৮২ সালে ইস্টার্ন বেঙ্গল রেলওয়ে জয়নগর মজিলপুর পর্যন্ত রেল চালু করে। ১৯২৮ সালে এটি লক্ষীকান্তপুর পর্যন্ত সম্প্রসারিত হয়। এরপর ২০০১ সালে এটি কাকদ্বীপ ও ২০০৬ সালে এটি নামখানা পর্যন্ত সম্প্রসারিত হয়। ১৮৮৩ সালে দক্ষিণ-পূর্ব রেল কোম্পানি ডায়মন্ড হারবার পর্যন্ত রেল চালু করে। ১৮৯০ সালে ইস্টার্ন বেঙ্গল রেলওয়ে বজবজ পর্যন্ত রেল চালু করে।
প্রতি বছর মকর সংক্রান্তির দিনে দেশের বিভিন্ন প্রান্ত থেকে পূণ্যার্থী আসে গঙ্গাসাগর মেলা উপলক্ষ্যে। এই কারণে এই সময় নামখানা পর্যন্ত বিশেষ রেল চালানো হয়।
একদিকে ১.২৪ বিলিয়ন টাকা খরচে ক্যানিং থেকে রেলপথ ঝড়খালি পর্যন্ত ৬০ কিমি নতুন রেলপথ নির্মাণ করা হবে এবং সম্প্রসারিত করা হবে। ইতোমধ্যে ক্যানিং থেকে ভাঙ্গনখালির মধ্যে নতুন লাইন পাতার জন্য মাতলা নদীর উপর মাতলা রেল ব্রিজের পিলার প্রতিস্থাপন করা হয়েছে। এছাড়াও অনুমোদন করা স্টেশন গুলির নাম হলো- 
১) ক্যানিং ঘাট (যেটি ক্যানিংয়ের বৈতরণী শ্মশানের কাছে নির্মিত হবে), 
২) ভাঙনখালী হল্ট (যেটি ভাঙ্গনখালির হাট-বাজারের কাছে তৈরি হবে), 
৩) সোনাখালী (যেটি সোনাখালি বাজারের নিকটে সোনাখালী চৌমাথাতে নির্মিত হবে),
৪) বাসন্তী জংশন (এটি বাসন্তী থানার নিকটে একটি জংশন স্টেশন রূপে গড়ে উঠবে যেটির আরেক শাখা গদখালী গোসাবার দিকে যেতে পারে),
৫) হিরন্ময়পুর হল্ট (যেটি বাঁশিরাম বাজারের কাছে তৈরি হবে) 
ও ৬) ঝড়খালী টার্মিনাল। (যেদিন ঝড়খালি বাজারের কাছে নির্মিত হবে এবং এটি মাতলা নদীর তীরে অবস্থিত হবে)
অন্যদিকে গঙ্গাসাগরে সাগর বন্দর নামে একটি গভীর সমুদ্র বন্দর গড়ে তোলার কথা হয়েছে। এর জন্য কাকদ্বীপ থেকে সাগরদ্বীপ পর্যন্ত ৪০ কিমি নতুন রেলপথ নির্মাণ করা হবে এবং মুড়িগঙ্গার উপর ৪.৫ কিমি রেল-সড়ক সেতু তৈরি করা হবে।
নাকবা

নাকবা (, "al-Nakbah", অর্থ "দুর্যোগ"), দ্বারা ১৯৪৮ সালে সংঘটিত ফিলিস্তিন যুদ্ধের সময় ফিলিস্তিনি আরবদের দেশত্যাগকে বোঝানো হয়। এসময় ৭,০০,০০০ এর বেশি ফিলিস্তিনি গৃহহীন হয়েছিল। এছাড়াও নাকবা দ্বারা মূল যুদ্ধ এবং ১৯৪৭ সালের ডিসেম্বর থেকে ১৯৪৯ সালের জানুয়ারি পর্যন্ত ফিলিস্তিনিদের উপর প্রভাব ফেলা ঘটনাবলীকেও বোঝানো হয়।
উদ্বাস্তুদের সঠিক সংখ্যা নিয়ে বিতর্ক রয়েছে। তবে পরবর্তীতে গঠিত ইসরায়েলের ভূখণ্ড থেকে ৮০% এর কাছাকাছি আরব বাসিন্দা গৃহহীন হয়েছিল।
ইহুদিদের সামরিক আগ্রাসন, আরব গ্রামগুলিতে হামলা, দেইর ইয়াসিন গণহত্যার মত আরেকটি গণহত্যার ভয়সহ বিভিন্ন কারণে এই ঘটনা ঘটেছিল। পরবর্তীতে ইসরায়েলের প্রথম সরকারের জারিকৃত আইনসমূহে বাস্তুচ্যুত ফিলিস্তিনিদেরকে ফিরতে বাঁধা দেয়া হয়। বাস্তুচ্যুত ফিলিস্তিনি ও তাদের বংশধররা ফিলিস্তিনি উদ্বাস্তুতে পরিণত হয়।
ইসরায়েলি-ফিলিস্তিনি সংঘাতে উদ্বাস্তু ইস্যু খুবই গুরুত্বপূর্ণ ভূমিকা রাখে। ফিলিস্তিনি অঞ্চল এবং অন্যত্র ১৫ মে তারিখকে নাকবা দিবস হিসেবে স্মরণ করা হয়।
Nur Masalha (2012): The Palestine Nakba: Decolonising History, Narrating the Subaltern, Reclaiming Memory. London: Zed Books, 
Abu Sitta, Salman (2001): "From Refugees to Citizens at Home." London: Palestine Land Society and Palestinian Return Centre, 2001
দোয়াব

দোয়াব ( হিন্দি: दोआब, উর্দু: ,) (শব্দের উৎস: ফারসি: دوآب "দোআব", "দো" অর্থাৎ "দুই" + "আব" অর্থাৎ, "জল" বা "নদী" থেকে) হল ভারত ও পাকিস্তানে ব্যবহৃত একটি শব্দ, যার অর্থ 'জিহ্বা' বা দুটি নদীর সংযোগস্থল বা প্রবাহের মধ্যবর্তী অঞ্চল। "অক্সফোর্ড হিন্দি-ইংলিশ ডিকশনারি"-তে আর. এস. ম্যাকগ্রেগর দোয়াব শব্দটির সংজ্ঞা দিয়েছেন: "a region lying between and reaching to the confluence of two rivers (esp. that between the Ganges and Jumna)." ("দুটি নদীর মধ্যবর্তী স্থান এবং সংযোগস্থলের মধ্যবর্তী অঞ্চল (বিশেষত গঙ্গা নদী ও যমুনা নদীর মধ্যবর্তী"))
উত্তর ভারত ও পাকিস্তানে অনেক নদী প্রবাহিত হয়েছে, যেগুলির উৎস হিমালয়। সেই কারণে এই অঞ্চলের সমভূমি একাধিক দোয়াবে বিভক্ত। সিন্ধু-গাঙ্গেয় সমভূমি ক্রমান্বয়ে একাধিক খাদর ও বাঙ্গর অঞ্চলে বিভক্ত। বন্যাপ্রবণ নিম্নভূমি অঞ্চলটিকে বলা হয় বাঙ্গর এবং নদী থেকে উচ্চতর অংশে অবস্থিত অংশটির নাম খাদর।
ঐতিহাসিকভাবে, দোয়াবের গ্রামগুলি সরকারিভাবে 'খাদর', 'খাদর-বাঙ্গর' (অর্থাৎ, মিশ্র) ও 'বাঙ্গর' - এই তিন শ্রেণিতে বিভক্ত ছিল। বহু শতাব্দী এই শ্রেণিবিভাগের ভিত্তিতেই স্তরভিত্তিক জমি-উৎপাদনশীলতার মান অনুসারে এখানে বিভিন্ন প্রকার কৃষিকর আরোপিত হয়েছে।
বাগনান কলেজ

বাগনান কলেজ হল ভারতের পশ্চিমবঙ্গ রাজ্যের বাগনানে অবস্থিত একটি স্নাতক কলেজ। এটি হাওড়া জেলায় অবস্থিত। এই কলেজটি কলকাতা বিশ্ববিদ্যালয় কর্তৃক অনুমোদিত।
বাগনান কলেজটি বাগনান থানার অধীন খালোর গ্রামে অবস্থিত। ১৯৫৮ সালে এই কলেজটি প্রতিষ্ঠা করেন বাদল চন্দ্র মাঝি।
এই কলেজের বিভাগগুলি হল:
এই কলেজটি বিশ্ববিদ্যালয় মঞ্জুরি কমিশন কর্তৃক স্বীকৃত। জাতীয় মূল্যাঙ্কন এবং প্রত্যয়ন পরিষদ (ন্যাক) এই কলেজটিকে খ শ্রেণির কলেজের মর্যাদা দিয়েছে।
ডায়নামো (জাদুকর)

স্টিভেন ফ্রেনি (জন্মঃ ১৭ই ডিসেম্বর ১৯৮২ সাল), যিনি তার স্টেজ নাম "ডায়নামো" নামে পরিচিত; হলেন একজন ব্রিটিশ জাদুকর। তাকে ""-এর জন্য বেশি জানা যায়। অনুষ্ঠানটি একটি আমেরিকান শো ডেভিড ব্লেইনের ‘স্ট্রিট ম্যাজিকের’ সাফল্যে অনুপ্রাণিত হয়েই শোটি তৈরি করা হয়। ডায়নামো আসলে যুক্তরাজ্যের আমেরিকান জাদুকর যেমন ডেভিড ব্লেইন ও ক্রিস এঞ্জেল-এর সংস্করণ।
ফ্রেনি (ডায়নামো) ব্র্যাডফোর্ড ইংল্যান্ডে একজন যুবতী ব্রিটিশ মা (যার বয়স ছিল মাত্র ১৭ বছর) এবং পিতা পাঠান বংশধরের কাছে জন্মেছিলেন। In the same year, "Dynamo: Magician Impossible" won the Best Entertainment Programme award at the Broadcast Awards.
Series 2 of "Dynamo: Magician Impossible" won the Broadcast Award for Best Entertainment Programme for the second year in a row and won TV show of the year at the Virgin Media Awards.
Dynamo won the Magician of the Year award from The Academy of Magical Arts 48th Annual Awards Show.
ডেভিড ব্লেইন

ডেভিড ব্লেইন (জন্মঃডেভিড ব্লেইন ওয়াইট; ৪ঠা এপ্রিল, ১৯৭৩ সাল) হলেন একজন আমেরিকান জাদু শিল্পী, মায়াবী কলাকার এবং সহিষ্ণু কলাকার। তিনি উচ্চ পদস্থ সহিষ্ণু কসরতদার হিসেবে প্রসিদ্ধ এবং অনেকগুলো ভিন্ন ভিন্ন বিশ্ব রেকর্ড ভাঙেন।
ব্লেইন নিউ ইয়র্কের ব্রুকলিনে জন্মগ্রহণ করেন এবং বেড়ে উঠেন। তিনি প্যাট্রিস মাউরিন হোয়াইট (১৯৪৬-১৯৯৫ সাল)-এর ছেলে যিনি একজন স্কুল শিক্ষক, এবং উইলিয়াম পেরেজ, যিনি ভিয়েতনাম যুদ্ধের একজন ভেটেরান। তার পিতা অর্ধ পুয়ের্ত রিকান ও অর্ধ ইতালীয় পরিপাটি বংশের লোক এবং মাতা রাশীয় ইহুদী বংশধর।
পার্থানন

পার্থানন (গ্রীক: Παρθενώνας) প্রাক এথেন্সের আর্কোপলস পাহাড়ের উপর দেবী অ্যাথিনা কে উৎসর্গ করে ডরিক রীতিতে নির্মিত একটি মন্দির। এটি প্রাচীন গ্রিসের গণতন্ত্র এবং পাশ্চাত্য সভ্যতার প্রতীক।
পার্থেনন নিজেই এথেনার একটি পুরানো মন্দিরকে প্রতিস্থাপন করেছিল, যাকে ঐতিহাসিকরা প্রাক-পার্থানন বা পুরাতন পার্থনন বলে, এটি খ্রিস্টপূর্ব ৪৮০ খ্রিস্টাব্দে পার্সিয়ান আক্রমণে ধ্বংস হয়েছিল। বেশিরভাগ গ্রিক মন্দিরের মতো পার্থাননও শহরের কোষাগার হিসাবে ব্যবহার হতো।
৫ম শতাব্দীতে ফিদিয়াস নির্মিত মূর্তি অপসারন করা হয় এবং এটিকে একটি খ্রীষ্টিয়ান চার্চ হিসেবে পরিনত করা হয়। ৭ম শতকের দিকে আরো কিছু অভ্যন্তরীন স্থাপত্য কাজ করা হয়। অটোমান সাম্রাজ্য ১৪৫৮ সালে অ্যাক্রোপলিস দখল করে এবং পরে ১৪৬০ এর দশকের গোড়ার দিকে এটি মসজিদে পরিণত হয়েছিল। ২৬ সেপ্টেম্বর ১৬৮৭-এ অ্যাক্রোপলিস অবরোধের সময় ভিনিসিয়ান বোমা হামলায় ভবনের ভিতরে একটি অটোমান গোলাবারুদ ডাম্প জ্বালিয়ে দেওয়া হয়।  ফলস্বরূপ বিস্ফোরণ পার্থানন এবং তার ভাস্কর্যগুলিকে মারাত্মকভাবে ক্ষতিগ্রস্ত হয়। ১৮০০ থেকে ১৮০৩, অ্যালগিনের সপ্তম টমাস ব্রুস অটোমান সাম্রাজ্যের তুর্কিদের অনুমতি নিয়ে বেঁচে থাকা কিছু ভাস্কর্য সরিয়ে দেয় যা এখন এলজিন মার্বেলস নামে পরিচিত।
পার্থানন মন্দিরের নির্মাণ কাজ শুরু হয় 447 BC তে যখন অ্যাথিয়ান সম্রাজ্য ক্ষমতার শীর্ষে অবস্থান করছিল, এবং শেষ হয় 438 BC তে যদিও এর অভ্যন্তরিন সজ্জার কাজ 432 BC পর্যন্ত চলতে থাকে। পার্থানন মন্দির টি অত্যন্ত দৃঢ় ভৃত্তির উপর নির্মিত হওয়াই ১৬৮৭ খ্রিষ্টাব্দ পর্যন্ত এটি অটুট অবস্থায় দণ্ডায়মান ছিল, কিন্তু ইহার অভন্তরস্থ বারুদাগারে অগ্নি সংক্রমনের ফলে যে দারুন বিস্ফোরন ঘটে উহার ফলে মন্দিরটি অত্যন্ত ক্ষতিগ্রস্ত হয় তবুও এথেন্সের চর্তূদিকস্থ বিপুল ধ্বংষলীলার মধ্যে অতীত গৌরবের সাক্ষীরুপে মন্দিরটি এখনও দণ্ডায়মান আছে।
১৪৫৬ সালে, অটোমান তুর্কি বাহিনী এথেন্স আক্রমণ করেছিল এবং ফ্লোরেনটাইন সেনাবাহিনীকে অবরোধ করেছিল, যারা ১৪৫৮ সালের জুন পর্যন্ত অ্যাক্রপোলিসকে রক্ষা করে, পরে আত্মসমর্পণ করার পরে। চার্চ হিসাবে ব্যবহারের জন্য তুর্কিরা সংক্ষিপ্ত সময়ের জন্য গ্রীক অর্থোডক্স খ্রিস্টানদের কাছে পার্থাননকে দিয়েছিল। পঞ্চদশ শতাব্দীর সমাপ্তির কিছু আগে পার্থানন মসজিদে পরিণত হয়।
নরেন্দ্র চন্দ্র ঘোষ

নরেন্দ্র চন্দ্র ঘোষ (১৪ এপ্রিল, ১৯১২ - ৪ আগস্ট ১৯৯৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। বিপ্লবী মৃণাল কান্তি ঘোষ চৌধুরীর সংস্পর্শে যুগান্তর দলে যোগ দেন। বিপ্লবী কর্মকাণ্ডে জড়িত থাকার অপরাধে তিনি বহুবার গ্রেপ্তার হন, কারাবরণ করেন এবং শাস্তি ভোগ করেন। অস্ত্রসহ পলাতক জীবন কাটিয়েছেন বহু বছর।
নরেন্দ্র চন্দ্র ঘোষ ১৯১২ সালে ঠাকুরগাঁওয়ের বালুবাড়িয়া গ্রামে জন্মগ্রহণ করেন। তার পিতার নাম দুর্গাদাস ঘোষ।
পুলিস ফাইল অনুযায়ী জানা যায় দুর্ধর্ষ বিপ্লবী নরেন্দ্র চন্দ্র ঘোষ ১৯৩৫ সালের ৮ ডিসেম্বর অস্ত্রসহ দিনাজপুরের পতিরামে গ্রেপ্তার হন। বিচারে ভারতীয় দণ্ডবিধির ৪১১, (আইপিসি) অনুসারে ঐ বছরেরই ২৩ ডিসেম্বর তার তিন মাসের কারাবাস হয়। সাজা শেষ হলেও তিনি ছাড়া পাননি। পুনরায় ১৯৩৬ সালের ২৭ জানুয়ারি বেঙ্গল ক্রিমিনাল ল অ্যামেন্ডমেন্ড অ্যাক্ট অনুযায়ী বিচারে তার ৫ বছরের সাজা ঘোষণা হয়। ষড়যন্ত্রকারী ইংরেজরা নানা ফন্দি ফিকির করে মিথ্যা মামলায় জড়িয়ে বিপ্লবী নরেন্দ্র চন্দ্র ঘোষকে বারবার জেলে ঢুকিয়েছে। ১৯৩৫ সালে তার বিরুদ্ধে আনা হল ১২০ বিআইপিসি ধারা, সাথে জুড়ে দেয়া হলো ৩৯৫ ধারাও। ১৯৩৬ সালের ২৩ মার্চ ১০ বছরের সশ্রম কারাদণ্ড দেয়া হল নরেন্দ্র চন্দ্র ঘোষকে।
ইংরেজ শাসকের মহাশত্রু নরেন্দ্র চন্দ্র ঘোষকে পায়ে বেড়ি পরিয়ে আন্দামানে সেলুলার জেলে পাঠানো হয়। আন্দামান সেলুলার জেলের গারদে দিনগুনতে থাকেন তিনি। সেখানে গিয়েও বন্দীদের সুব্যবস্থার দাবিতে সংগঠিত দ্বিতীয় দফার আন্দোলনে অংশ নিয়ে নরেন্দ্র চন্দ্র ঘোষ ১৯৩৭ সালে ৩৭ দিন অনশন করেন। দীর্ঘ পনের বছরের অধিক জেলে কাটানোর পরে তিনি মুক্তি পান।
নরেন্দ্র চন্দ্র ঘোষ ১৯৪৭-এর পর জলপাইগুড়ি জেলায় চলে যান।পরবর্তীতে তিনি পাণ্ডাপাড়ায় বসবাসের জন্য প্লট পান। স্বাধীনতা পরবর্তী সময়ে তিনি সংসার জীবনে প্রবেশ করেন এবং সংসার প্রতিপালনে মনোনিবেশ করেন। তার তিন পুত্র রয়েছে। ১৯৯৪ সালের ৪ আগস্ট তিনি শেষ নিঃশ্বাস ত্যাগ করেন।
ড্যারেন গঙ্গা

ড্যারেন গঙ্গা (; জন্ম: ১৪ জানুয়ারি, ১৯৭৯) পূর্ব ভারতীয় বংশোদ্ভূত সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি শীর্ষসারির ব্যাটসম্যান ছিলেন। পাশাপাশি দলের প্রয়োজনে ডানহাতে অফ ব্রেক বোলিং করতেন তিনি।
২১ ফেব্রুয়ারি, ১৯৯৭ তারিখে ত্রিনিদাদ ও টোবাগো দলের পক্ষে ১৮ বছর বয়সে তার প্রথম-শ্রেণীর ক্রিকেটে অভিষেক ঘটে। কুইন্স পার্ক ওভালে অনুষ্ঠিত খেলায় প্রতিপক্ষ ছিল গায়ানা দল। বার্বাডোসের বিপক্ষে দলের সঙ্কটময় ৩৩/৩ মুহূর্তে চার নম্বরে ব্যাটিংয়ে নেমে সর্বোচ্চ ১৩৮ রান তোলে ১ উইকেটের নাটকীয় জয় এনে দেন।
আগস্ট, ১৯৯৮ সালে দক্ষিণ আফ্রিকা সফরে ওয়েস্ট ইন্ডিজ দলের সদস্যরূপে অন্তর্ভুক্ত হন। ১৯ বছর বয়সে ত্রিনিদাদ ও টোবাগোর সর্বকনিষ্ঠ খেলোয়াড়রূপে ৩৫ বছরের মধ্যে টেস্ট দলে খেলার সুযোগ পান। গ্রিকুয়াল্যান্ড ওয়েস্টের বিপক্ষে প্রস্তুতিমূলক খেলায় অর্ধ-শতক করলেও বর্ডার এবং দক্ষিণ আফ্রিকার বিপক্ষে ব্যর্থ হন।
১৯ বছর বয়সে ওয়েস্ট ইন্ডিজ দলের পক্ষে অভিষেক ঘটে। অনিয়মিত অবস্থায় খেলার পর দলের নিয়মিত সদস্য হন। দলের বাইরে থাকাবস্থায় ওয়েস্ট ইন্ডিজ এ দলের অধিনায়কের দায়িত্ব পালন করেন তিনি। দক্ষিণ আফ্রিকা সফরের সিরিজের ৫ম ও চূড়ান্ত টেস্টে ফিলো ওয়ালেসের সাথে ব্যাটিং উদ্বোধনে নেমে আবারো শন পোলকের বিপক্ষে লড়াইয়ে অবতীর্ণ হন। উভয় ইনিংসেই পোলক তাকে যথাক্রমে শূন্য ও ৯ রানে আউট করেন।
২০০৬ সালে ওয়েস্ট ইন্ডিজ প্লেয়ার্স অ্যাসোসিয়েশন কর্তৃক বর্ষসেরা টেস্ট খেলোয়াড় হিসেবে মনোনীত হন। এরফলে প্রথমবারের মতো দলে স্থায়ীভাবে জায়গা করে নেন।
২০০৭ সালে ইংল্যান্ড সফরে নিয়মিত অধিনায়ক রামনরেশ সারওয়ান কাঁধে আঘাত পেলে ওয়েস্ট ইন্ডিজ ক্রিকেট বোর্ড সিরিজের বাকী সময়ের জন্য গঙ্গাকে অধিনায়কের দায়িত্বে রাখে। এরপূর্বে ত্রিনিদাদ টোবাগো ও ওয়েস্ট ইন্ডিজ অনূর্ধ্ব-২৩ দলের অধিনায়কের দায়িত্ব পালন করেছেন তিনি।
মার্চ-এপ্রিল, ২০০৭ সালে ক্যারিবীয় দ্বীপপুঞ্জে অনুষ্ঠিত ক্রিকেট বিশ্বকাপে খেলার জন্য তাকে ছাড়াই ওয়েস্ট ইন্ডিজ দলের সদস্যদের তালিকা প্রকাশ করা হয়। বিশ্বকাপের পর মে, ২০০৭ সালে ইংল্যান্ড সফরে তাকে নেয়া হয়। ব্রায়ান লারা'র অবসর গ্রহণ ও নিজ দেশকে ধারাবাহিকভাবে দুইবার ক্যারিব বিয়ার কাপে শিরোপা লাভে সহায়তা করার প্রেক্ষিতে তাকে ওয়েস্ট ইন্ডিজ দলের সহঃ অধিনায়কের মর্যাদা দেয়া হয়।
নিশা দেসাই বিসওয়াল

নিশা দেসাই বিসওয়াল হলেন একজন ইন্দো-আমেরিকান যিনি ইউনাইটেড স্টেটস ডিপার্টমেন্ট অব স্টেটের দক্ষিণ ও মধ্য এশিয়া বিষয়ক সহকারী মার্কিন পররাষ্ট্রমন্ত্রী। তিনি পূর্বে আন্তর্জাতিক উন্নয়ন সংস্থা (ইউএসএআইডি)-এর পক্ষে এশিয়ার সহকারী প্রশাসক ছিলেন। ১৯ই জুলাই ২০১৩ সালে তিনি মার্কিন প্রেসিডেন্ট বারাক ওবামা কর্তৃক যুক্তরাষ্ট্রের দক্ষিণ ও মধ্য এশিয়ার সহকারী পররাষ্ট্রমন্ত্রী পদের জন্য মনোনীত হয়েছিলেন। বিসওয়াল তার পিতামাতার সহিত ভারত থেকে যুক্তরাষ্ট্রে অভিবাসী হন।
গাজিউদ্দিন হায়দার শাহ

গাজিউদ্দিন হায়দার শাহ ( উর্দু:) (১৭৬৯ – ১৯ অক্টোবর ১৮২৭) 
ছিলেন আওধের শেষ নবাব উজির এবং প্রধম বাদশাহ। তিনি ১১ জুলাই ১৮১৪ থেকে ১৯ অক্টোবর ১৮১৮ সাল পর্যন্ত নবাব এবং ১৯ অক্টোবর ১৮১৮ থেকে ১৯ অক্টোবর ১৮২৭ পর্যন্ত বাদশাহ ছিলেন
গাজিউদ্দিন ছিলেন নবাব দ্বিতীয় সাদাত আলি খানের তৃতীয় পুত্র। পিতার মৃত্যুর পর ১৮১৪ সালের ১১ জুলাই তিনি নবাব উজির হন। ১৮১৮ সালে ফোরট উইলিয়াম প্রেসিডেন্সির গভর্নর ওয়ারেন হেস্টিংসের প্রভাবে তিনি নিজেকে "পাদশাহ-ই-আওধ" ঘোষণা করেন। ১৮২৭ সালে লখনৌয়ের ফারহাত বখশ প্রাসাদে তিনি মৃত্যুবরণ করেন। এরপর তার পুত্র নাসিরউদ্দিন হায়দার শাহ সিংহাসনে বসেন।
গাজিউদ্দিন লখনৌয়ের বেশ কিছু স্থাপনা গড়ে তুলেছেন। তিনি ছতর মঞ্জিল নির্মাণ করেছেন। মোতি মহলে তিনি মুবারাক মঞ্জিল ও শাহ মঞ্জিল যুক্ত করেছেন। এছাড়াও তিনি তার বাবা সাদাত আলি খান ও মা মুশির জাদি বেগমের মাজার নির্মাণ করেছেন। নিজের ইউরোপীয় স্ত্রীর জন্য তিনি ইউরোপীয় শৈলীতে "ভিলায়েত বাগ" নির্মাণ করেছিলেন। তার নিজের মাজার "শাহ নাজাফ ইমামবাড়া" স্থাপনাটি ইরাকের নাজাফে অবস্থিত চতুর্থ খলিফা আলির মাজারের আদলে নির্মিত হয়েছে। তার তিন স্ত্রী সরফরাজ মহল, মুবারাক মহল ও মমতাজ মহলকেও এখানে দাফন করা হয়।
গাজিউদ্দিন ব্রিটিশ শিল্পী রবার্ট হোমকে দরবারের শিল্পী হিসেবে নিয়োগ দেন। ১৮২৮ সালে তার অবসরের পর আরেকজন ব্রিটিশ জর্জ ডানকান বিচে দরবারের শিল্পী হিসেবে নিয়োগ পান। ১৮১৫ সাল রাজা রতন সিং তার দরবারে যোগ দেন। গাজিউদ্দিনের প্রচেষ্টায় ১৮২১ সালে লখনৌয়ে রাজকীয় লিথো প্রিন্টিংপ্রেস স্থাপিত হয়। একই বছর এই প্রেস থেকে "হাফত কুলজুম" নামে দুইখন্ডের ফারসি অভিধান ও ব্যাকরণ প্রকাশিত হয়।
নিজেকে বাদশাহ ঘোষণার পর মুঘল সম্রাট দ্বিতীয় শাহ আলমের পরিবর্তে তিনি নিজের নামে মুদ্রা চালু করেন।
ওয়াজির আলি খান

ওয়াজির আলি খান (, )(১৯ এপ্রিল ১৭৮০ – ১৫ মে ১৮১৭) ছিলেন আওধের চতুর্থ নবাব উজির ২১ সেপ্টেম্বর ১৭৯৭ থেকে ২১ জানুয়ারি ১৭৯৮ পর্যন্ত তিনি ক্ষমতায় ছিলেন।
ওয়াজির আলি খান ছিলেন নবাব আসাফউদ্দৌলার পালকপুত্র।
আসাফউদ্দৌলার কোনো পুত্র ছিল না।
আসাফউদ্দৌলার মৃত্যুর পর ১৭৯৭ সালের সেপ্টেম্বরে ওয়াজির আলি খান সিংহাসনে বসেন। ব্রিটিশরা তাকে সমর্থন দিয়েছিল। তবে চার মাস পরে ব্রিটিশরা তাকে অবিশ্বস্ত বলে অভিযোগ করে। স্যার জন শোরকে এসময় ১২ ব্যাটেলিয়নসহ প্রেরণ করা হয় এবং ওয়াজির আলি খানের স্থলে তার চাচা দ্বিতীয় সাদাত আলি খানকে ক্ষমতায় বসানো হয়।
পল্লবী সুভাষ

পল্লবী সুভাষ () একজন ভারতীয় চলচ্চিত্র এবং ধারাবাহিক নাটকের অভিনেত্রী। তিনি একজন মহারাষ্ট্রীয় মডেল যিনি অভিনেত্রীতে পরিণত হন, সুভাষ এরি মধ্যে এক ডজন মারাঠি ছায়াছবি, টিভি ধারাবাহিকে, বিজ্ঞাপন এবং নাটক করেছেন। তিনি পৌরাণিক সিরিজের "মহাভারতে" রুক্মিণী চরিত্রে এবং "করম আপনা আপ্নাতে" গৌরি চরিত্র ফুটিয়ে তোলার জন্য জনপ্রিয় হয়ে উঠেন।
বর্তমানে তিনি ঐতিহাসিক ধারাবাহিক সিরিজ "চক্রবর্তী অশোক সম্রাটে" রাণী ধর্মার ভূমিকায় কাজ করছেন।
বি.কম পড়াশোনা শেষ করে পল্লবী সুভাষ একটি নাটকের জন্য অডিশন দিয়েছিল এবং এর মাধ্যমে শিল্পে তার যাত্রা শুরু হয়েছিল।
তিনি চলচ্চিত্রে আত্মপ্রকাশ করেছিলেন কুনকু হালা ভারি তে অভিনয় করে। ছবিটিতে তার অভিনয়ের জন্য তিনি জি গৌরব পুরস্কারে সেরা অভিনেত্রী বিভাগে মনোনীত হয়েছিলেন। এরপরে তিনি অন্যান্য মারাঠি ভাষার পাশাপাশি অন্যান্য ভাষার ছবি যেমন আইলা রে,আশা মে তাশি তু, প্রেমসূত্র,দাভা দাভা খুন খুন তে ও কাজ করেছেন।
সুভাষ মারাঠি অভিনেতা অনিকেত ভিসওয়াস রাওয়ের সাথে আট বছর ধরে প্রেম করেন, কিন্তু জোড়াটি ২০১৪ সালে আলাদা হয়ে যায়।
অলিম্পিকে ক্রোয়েশিয়া

ক্রোয়েশিয়া স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯২ সালে এবং তারপর থেকে প্রতিটি গ্রীষ্মকালীন ও শীতকালীন গেমসে অংশগ্রহণ করে আসছে।
ক্রোয়েশিয়ার জাতীয় অলিম্পিক কমিটি ক্রোয়েশীয় অলিম্পিক কমিটি ১৯৯১ সালে গঠিত হলেও আন্তর্জাতিক অলিম্পিক কমিটির স্বীকৃতি পায় ১৯৯৩ সালে।
বেগম হজরত মহল

বেগম হজরত মহল (; আনুমানিক ১৮২০ - ৭ এপ্রিল ১৮৭৯) ছিলেন আওধের বেগম এবং ওয়াজেদ আলি শাহর স্ত্রী। ওয়াজেদ আলি শাহ কলকাতায় নির্বাসিত হওয়ার পর তিনি আওধের রাষ্ট্রীয় দায়িত্ব নেন। সিপাহী বিদ্রোহের সময় তিনি ইস্ট ইন্ডিয়া কোম্পানির বিরুদ্ধে বিদ্রোহ করেছিলেন। তবে শেষ পর্যন্ত তিনি পরাজিত হন। তিনি নেপালে আশ্রয় নেন। ১৮৭৯ সালে কাঠমান্ডুতে তার মৃত্যু হয়।
বেগম হজরত মহলের কবর কাঠমান্ডুর কেন্দ্রে জামে মসজিদের নিকটে অবস্থিত। কবরটি বিখ্যাত দারবার মার্গ থেকে কাছেই অবস্থিত। জামে মসজিদ কমিটি এর তদারক করে থাকে। ১৯৬২ সালের ১৫ আগস্ট লখনৌয়ের হজরতগঞ্জের পুরনো ভিক্টোরিয়া পার্কে তাকে সম্মান জানানো হয়। ১৯৮৪ সালের ১০ মে ভারত সরকার তার সম্মানে ডাকটিকেট প্রকাশ করে।
নাসিরউদ্দিন মাহমুদ

নাসিরউদ্দিন মাহমুদ (শাসনকাল: ১২৪৬–১২৬৬) ছিলেন দিল্লির মামলুক সালতানাতের ৮ম সুলতান। তিনি নাসিরউদ্দিন মাহমুদের পুত্র ও সুলতান ইলতুতমিশের পৌত্র ছিলেন। ইলতুতমিশ তাকে তার বাবার নাম প্রদান করেছিলেন। আলাউদ্দিন মাসুদ ক্ষমতাচ্যুত হওয়ার পর তিনি মসনদে বসেন।
মাহমুদ ধার্মিক হিসেবে পরিচিত ছিলেন। নামাজ এবং কুরআন লিপিবদ্ধকরণে তিনি অনেক সময় ব্যয় করতেন। তার শ্বশুর গিয়াসউদ্দিন বলবন মূলত শাসনকাজ তদারক করতেন।
১২৬৬ সালে মাহমুদ নিঃসন্তান অবস্থায় মৃত্যুবরণ করার পর বলবন মসনদে বসেন।
নাসিরুদ্দিন মাহমুদ ইলতুতমিশ পুত্র ছিলেন। ফিরিশতা ভুলবশত তাকে ইলতুতমিশ-এর কনিষ্ঠ পুত্র বলে উল্লেখ করেন। কিন্তু ইলতুতমিশ-এর কনিষ্ঠ পুত্র ছিলেন কুতুবউদ্দিন, যিনি শাহ তুর্কান দ্বারা অন্ধ ও নিহত হন। মাহমুদের মা মালিকা-ই-জাহান জালাল-উদ-দুনিয়া ওয়া উদ-দীন উপাধি ধারণ করেন, কিন্তু তার প্রকৃত নাম জানা যায়নি। সে সম্ভবত ইলতুতমিশ এর একজন সঙ্গী ছিল। তিনি দিল্লির কাসর-বাগ (গার্ডেন ক্যাসেল) ৬২৬ হিজরী (১২২৯ খ্রিস্টাব্দে) জন্মগ্রহণ করেন, ইলতুতমিশ-এর জ্যেষ্ঠ পুত্র এবং উত্তরাধিকারী নাসিরুদ্দিন মাহমুদ শাহের অকাল মৃত্যুর পর, যিনি ইলতুতমিশ এর শাসনামলে বাংলা ও ওধ শাসন করেন। ইলতুতমিশ, তার প্রিয় পুত্রের আকস্মিক মৃত্যুতে অত্যন্ত ক্ষুব্ধ হন। শিশু মাহমুদ, তার মায়ের সাথে নিকটবর্তী শহর লুনির প্রাসাদে পাঠানো হয়। তিনি লালন-পালন করেন এবং সেখানে তার শিক্ষা গ্রহণ করেন। ১০ মে, ১২৪২ তারিখে সুলতান মুইজ উদ্দিন বাহরামকে ক্ষমতাচ্যুত করা হয় এবং আমির ও মালিকরা তাঁর কাছ থেকে দিল্লি দখল করে নেন। মাহমুদ তার ভাই জালাল-উদ-দীন মাসুদ শাহ ও ভাগ্নে আলা উদ্দিন মাসুদকে ফিরোজি প্রাসাদে নিয়ে আসেন, আমিরদের দ্বারা সাদা প্রাসাদের কারাগার থেকে রাজকীয় বাসভবন এবং আলা উদ্দিন মাসুদকে সুলতান হিসেবে মনোনীত করা হয়। ১২৪৩ সালের সেপ্টেম্বর মাস পর্যন্ত উভয় ভাই কারাগারে বন্দী ছিলেন, যখন মাসুদ তাদের মুক্তির আদেশ দেন এবং মাহমুদকে ভারাইজ শহর এবং এর নির্ভরশীলতা প্রদান করেন। মাহমুদ দিল্লি ছেড়ে মায়ের সাথে তার ফিফের কাছে গেলেন। তিনি ঐ অঞ্চল এবং সংলগ্ন পর্বতমালায় বিদ্রোহীদের বিরুদ্ধে অভিযান পরিচালনা করেন।
নাসিরউদ্দিন মাহমুদ সহজসরল জীবন যাপন করতেন। নিজের হাতে কুরআন বিক্রি করে তিনি ব্যক্তিগত খরচের ব্যস্থা করতেন। তার কোনো চাকর ছিল না এবং তার স্ত্রী পরিবারের জন্য খাবার রান্না করতেন।
<br>
গিয়াসউদ্দিন বলবন

গিয়াসউদ্দিন বলবন (reigned: 1266–86) () ছিলেন দিল্লির ৯ম মামলুক সুলতান। তিনি প্রথমে নাসিরউদ্দিন মাহমুদের উজির ছিলেন। নাসিরউদ্দিন নিঃসন্তান অবস্থায় মারা যাওয়ার পর বলবন মসনদে বসেন।
বলবন ১২৬৬ থেকে ১২৮৬ সালে মৃত্যুর পূর্ব পর্যন্ত শাসন করেছেন। তার জ্যেষ্ঠ পুত্র মুহাম্মদ খান মঙ্গোলদের বিরুদ্ধে যুদ্ধে নিহত হয়েছিলেন। আরেকপুত্র নাসিরউদ্দিন বুগরা খান বাংলার শাসক হিসেবে থাকা পছন্দ করতেন। তাই বলবন তার পৌত্র কায়খসরুকে উত্তরাধিকারী মনোনীত করেন। তবে তার মৃত্যুর পর অভিজাত ব্যক্তিরা কায়কোবাদকে সুলতান মনোনীত করে।
তাঁর পূর্বনাম ছিল বাহাউদ্দিন। তিনি তুর্কি ইলবেরি বংশের ছিলেন। শৈশবে তিনি মোঙ্গলদের হাতে বন্দি হন। পরে মোঙ্গলদের কাছ থেকে জামালউদ্দিন ক্রয় করে ইলতুৎমিস-এর কাছে বিক্রয় করেন। অল্পদিনেই তিনি যুদ্ধ এবং রাজনীতিতে বিশেষ পারদর্শী হয়ে উঠেন। এই সূত্রে তিনি ইলতুৎমিস-এর চল্লিশজন ক্রীতদাসের দলের অন্যতম সদস্যে পরিণত হন। সুলতানা রাজিয়া (১২৩৬-৪০খ্রিষ্টাব্দ)-র শাসনামলে তিনি আমির-ই-শিকার' পদ লাভ করেন। কিন্তু রাজিয়ার পতনের সময় তিনি তুর্কি আমিরদের পক্ষালম্বন করেছিলেন। এই কারণে বাহরাম শাহ্ (১২৪০-৪২ খ্রিষ্টাব্দ) ক্ষমতা লাভের পর, তাঁকে পাঞ্জাবের অন্তর্গত গুরগাঁ জেলার জায়গির দান করেছিলেন।
১২৪২ খ্রিষ্টাব্দে আমিররা বাহরাম শাহ্কে অপসারিত করে, ইলতুৎমিস-এর অপর পুত্র  আলাউদ্দিন মাসুদ শাহকে সিংহাসনে বসান। গিয়াসউদ্দিন বিষয়টি সহজভাবে নেন নি। তিনি ইলতুৎমিস-এর অপর পুত্র নাসিরউদ্দিন মাহমুদ-এর সাথে ষড়যন্ত্র করে, ১২৪৪ খ্রিষ্টাব্দে মাসুদ শাহকে ক্ষমতাচ্যুত করেন এবং নাসিরুদ্দিন মাহমুদকে দিল্লীর সিংহাসনে বসান।
2. A Short History of Muslim rule in India, Page-67
3. ইসলামের ইতিহাস ও সংস্কৃতি ২য় পত্র, ড. মোহাম্মদ গোলাম কিবরিয়া। পৃষ্ঠা ৬৭-৭৪।
<br>
মুইজউদ্দিন কায়কোবাদ

মুইজউদ্দিন কায়কোবাদ (শাসনকাল ১২৮৭ – ১৪ অক্টোবর ১২৯০) ছিলেন দিল্লির ১০ম মামলুক সুলতান। তিনি ছিলেন বাংলার সুলতান বুগরা খানের পুত্র।
পুত্র মুহাম্মদের মৃত্যুর পর গিয়াসউদ্দিন বলবন তার কনিষ্ঠ পুত্র নাসিরুদ্দিন বুগরা খানকে উত্তরাধিকারী মনোনীত করতে চেয়েছিলেন। কিন্তু বুগরা খান বাংলার গভর্নর হিসেবে থাকা শ্রেয় বিবেচনা করেছিলেন। তাই বলবন তার পৌত্র ও মুহাম্মদের পুত্র কায়খসরুকে উত্তরাধিকারী মনোনীত করেন। তবে বলবনের মৃত্যুর পর অভিজাতরা বুগরা খানের পুত্র কায়কোবাদকে মসনদে বসায়।
<br>